Crvena zvezda - Steaua - ŽVK Crvena zvezda\nCrvena zvezda – Steaua\n14 septembra, 201914:00\nCrvena zvezda 0 1 2 2 5\nSteaua 2 2 2 1 7\nU utakmici trećeg kola na prvom turniru Dunav lige u Bečeju, Crvena zvezda je izgubila od rumunske Steaue rezultatom 7:5 (2:0, 1:2, 2:2, 2:1). Crveno-bele posle tri kola imaju jednu pobedu i dva poraza, a danas od 18 sati sastaju se sa Olimpijom iz Košica.\nRumunke su povele posle 65 sekundi igre, da bi posle četiri minuta Hristina Ilić skrivila peterac, a tu priliku je iskoristila Janja Kaplarević, koja zajedno sa Isidorom Damnjanović igra za Steauu.\nCrveno-bele su prvi pogodak postigle početkom drugog perioda, ali su brzo usledila još dva pogotka protivničke ekipe, za vođstvo od 4:1 na poluvremenu.\nEkipa Dragane Ivković nije uspela da smanji zaostatak, pošto su Rumunke konstanto održavale od dva do četiri gola razlike i na kraju su mirno privele utakmicu kraju i pobedile 7:5.\nKao i u prethodna dva duela, kod Zvezde je najefikasnija bila Hristina Ilić sa tri pogotka, dok su po jedan dodale Katarina Čegar i Iva Lujić. Kod pobednika se sa četiri gola istakla Ksenija Bonca, a dva je dodala Kaplarević.\nZvezda je u ovom susretu bila bez dve iskusne igračice, Tijane Jakovljević i Ivane Ćorović, a igrale su: Lazić, Pantović, Čegar 1, Mijušković, Lujić 1, Miljković, Milovanović, Teodorović, Šarac, Ilić 3, Gašić, Karličić, Mišković.


Podneto više od 2.300 zahteva za upis dece u vrtiće\nBeta 10. maja 2016. 16:00\nOd početka puštanja u rad usluge „Online upis dece u predškolske ustanove“ u Beogradu, Nacionalni portal eUprava primila je više od 2.300 zahteva za upis, saopštilo je danas Ministarstvo državne uprave i lokalne samouprave Srbije.\nKako se navodi, i pored velikog broja prijava, sistem koji ukršta podatke iz nekoliko različitih baza državnih institucija, funkcioniše bez problema.\nDirektor Direkcije za elektronsku upravu Dušan Stojanović istakao je da je online upisom olakšano ostvarivanje prava gradjana, kao i da je to jedna u nizu aktivnosti koje će dovesti do moderne, profesionalne i odgovorne uprave.\n„Ova usluga omogućava elektronsku prijavu, ali ne i odluku Komisije koja je jedina nadležna da odluči o broju dece koja će biti upisana u vrtić“, rekao je Stojanović.\nIstovremeno, on je apelovao na gradjane da pažljivo popunjavaju sva polja, posebno ona koja se odnose na matični broj, jer je uočeno da gradjani najviše tu greše.\nUsluga Online upisa dece u vrtiće počela je da radi u ponedeljak, 9. maja, i ona omogućava upis putem interneta.\nDoskorašnja dokumenta, obavezna prilikom upisa zamenio je jedan obrazac, a ceo proces je besplatan, navodi se u saopštenju.\nUslugu su omogućili Ministarstvo državne uprave i lokalne samouprave, Direkcija za elektronsku upravu, Grad Beograd, Ministarstvo privrede i PIO Fond.\nUST osuđuje napad građana na tužiteljku u Novom Sadu\nMediji: U Zemunu autobus udario u trafiku\nGrad Beograd otkupio 36 slika, nekada u vlasništvu Jugoeksporta\nU Topoli vanredna situacija zbog nedostatka vode\nRadojicic: Istraga ce pokazati zasto je autobus sam krenuo\nU Beloj Palanci proglašenja vanredna situacija zbog problema…\nObustava saobracaja na putu kod Petrovca na Mlavi 13.avgusta\nIzmena na autoputu između petlji Ruma i Pećinci 4. i 5.…


Paketi hrane za korisnike narodne kuhinje – Zrenjanin\n17/10/2016 18/10/2016 List Zrenjanin\nKorisnicima usluga narodne kuhinje u Zrenjaninu danas je, povodom Međunarodnog dana borbe protiv siromaštva, podeljen veći broj paketa hrane koje su darovale kompanije „Gomeks“ i „Mrkšićevi salaši“, kao i zrenjaninski „Rotari klub“.\nPredsednica Crvenog krst Zrenjanina Aleksandra Tanasijević podsetila je da se, pored 250 kuvanih obroka, korisnicima tokom zimskih meseci dele i porodični pketi hrane, a najmlađoj deci i trajno mleko.\nPomoćnik gradončelnika Zrenjanina Duško Radišić istakao je sedmogodišnji kontinuitet u finansijskojh podršci narodnoj kuhinji i Crvenom krstu:\n– Najviše ćemo uraditi, ako što manji broj ljudi dođe u stanje socijalne potrebe, a to možemo postići samo razvojem privrede i otvaranjem novih radnih mesta. Broj korisnika narodne kuhinje – relativno ih je malo – oko 250, pokazuje da u tome imamo uspeha – izjavio je ovom prilikom Radišić.\nU ime donatra obratili su se Milena Ćosović – komercijalni direktor „Mrkšićevih salaša“, dr Gaja Pozojević – predsednik zrenjaninskog „Rotari kluba“ i Nedeljko Glušin – menadžer za odnose sa javnošću „Gomeksa“.\n← ALTERNATIVNI TEATAR: večeras predstava „Oči“\nSutra bez struje nekoliko naselja →


Amel Rovčanin 04 novembar 2020\nNa nedavno održanom sastanku Opštinskog veća sa predsednicima saveta mesnih zajednica, koji je organizovao predsednik opštine Vladimir Babić, kao pozitivan primer dobre organizacije i rada, navedeno je delovanje Saveta MZ Kosatica. Tom prilikom predsednik Saveta Kosatica, Goran Lovović, informisao je prisutne o planiranim aktivnostima i projektima koje ova brdsko- planinska jedinica lokalne samouprave planira da sprovede u narednom periodu.\nPrema rečima Lovovića, meštani su prepoznali da je drumska infrastruktura najvažniji segment opstanka i razvoja seoskih područja. U protekle dve godine organizovali su se i, kroz Udrženje građana Kosatica, u nekoliko navrata, uz pomoć lokalne samouprave, privrednika i Šumskog gazdinstva, sanirali putne pravce od primarnog značaja kako za selo, tako i za opštinu.\nUdruženje okuplja preko 50 članova. Meštani, ljudi koji su odselili, ali čiji roditelji žive u Kosatici, koji imaju vikendice, ili su jednostavno emotivno vezani za ovaj kraj, finansirali su izradu projekta za asfaltiranje dodatnih 4,6 kilometara puta, kako bi se povezali sa Zlatarom i izašli na magistralni pravac Nova Varoš – Sjenica.\n“Projektom je obuhvaćeno 500 metara puta od Mileševa do asfaltiranog dela, koji se pruža u dužini od 1,7 kilometara. Predviđeno je da se nadovežemo i da asfaltom dođemo do pod Tursku mahalu, u dužini od dodatnih 4,1 kilometar. Tako bi zaokružili jednu celinu od gotovo 6,5 kilometara. Vrednost izvođačkih radova je oko 36 miliona dinara. Kosaćani su spremni da finansiraju sa 60 hiljada evra, a od opštinskog rukovodstva smo dobili obećanje da će učestvovati sa duplim iznosom“, kaže Lovović.\nZa preostalih 6,5 kilometra, koliko treba do Vodene Poljane, Udruženje preko svojih istaknutih članova lobira i prikuplja dodatna sredstva. Sarađuju i sa MZ Pravoševo, kroz koju prolazi jedan deo putnog pravca.\n“Ovo je projekat od opšteg značaja. Meštani Aljinovića, Muškovine, Međana, Pravoševa i Biskupića bi do centra grada imali kvalitetan drum u dužini od oko 20 kilometara. Sa druge strane, strateški cilj opštine je razvoj seoskog turizma, a Vlada Srbije je Zlatar proglasila za turističku lokaciju od državnog značaja. Mi smo to prepoznali kao priliku. Želimo da oni koji žive u ovim selima tu i ostanu, a da onima koji su otišli pružimo šansu da se vrate“, kaže predsednik saveta MZ Kosatica.\nNa sednici Saveta, održanoj pre tri meseca, meštani su poslali dopis opštinskim organima u kojem predlažu da se u statutima mesnih zajednica unese član po kojem bi se uvela kvota od 40 odsto za manje zastupljen pol. Kako kaže Lovović, cilj inicijative je da se u svim mesnim zajednicama u proces odlučivanja uključe i kategorije stanovništva koje su do sada nisu bile zastupljene, pogotovo u seoskim zajednicama, u ovom slučaju to su žene.\nU narednom periodu Savet MZ Kosatica će odlučivati o putnim pravcima na kojima je potrebno postaviti znakove za ograničenje težine vozila, kako bi se uredio transport drvne građe teškim kamionima.


Budućnost čeka Valčeu: Čelična odbrana ili leteći napad\n"Glavno oružje su im tranzicija i napad - zaista mogu da budu nezgodne", nema dilemu Jovanka Radičević koja je prošle sezone u dresu ĆSM Bukurešta vodila bitke sa današnjim rivalom.\n"Moramo biti izuzetno agresivne i pametne, maksimalno fokusirane. To je protivnik koji traži od rivala maksimum."\n"Nema sumnje da je Valčea dobro pokrivena na svim pozicijama, igra španski sistem rukometa, sa dosta ukrštanja i trčanja. Uz to bekovska linija im je izuzetna, dobro su uigrane i brze", dodala je Jovanka.\n"Vjerujem da uz našu adekvatnu odbranu možemo i moramo da zabilježimo pobjedu. Ukoliko odbrana ne bude na visokom nivou, može biti ozbiljnih problema."\n"Odbrana mora da bude na nivou meča protiv Bitighajma. Čak i bolja. Protiv Valčee je najbitnije da imamo gustinu i dobro kretanje u odbrani. Igraju dug napad i pri kraju, kad dođe do pada koncentracije, koriste svaki propust u odbrani", smatra Jaukovićeva\nOstale smo dužne navijačima\nOba tima u večerašnji meč ulaze sa polovičnim učinkom nakon prva dva kola, oba su doživjela poraze od "razigranog" Bresta.\n"Dobro poznajem rukometašice Valčee - to su igračice koje će, bez obzira na poraz od Bresta, uraditi sve da nas pobijede. Međutim, vjerujem u svoju ekipu, sve zavisi od nas i našeg pristupa."\n"Ostale smo dužne našim navijačima, jer protiv Bresta nijesmo bile na svom nivou. Sada želimo to da ispravimo”, jasna je Radičević.\n"U prvom meču pred našim navijačima nijesmo pokazale naše pravo lice. Dužni smo da prikažemo borbu i dobijemo bitku za prva dva boda pred svojim navijačima”, dodala je Jaukovićeva.\nViše iz ove kategorije « Barani probijaju "crno-bijeli" zid "Plavi" ruše Kom i čekaju vijesti sa Starog Aerodroma »


UEFA potvrdila: Novi format LŠ od 2024. - BIGportal.ba\n19 Aprila, 2021 19 Aprila, 2021 0367\nEvropska fudbalska federacija (UEFA) potvrdila je novi format Lige šampiona koji će stupiti na snagu od 2024. godine.\nElitno klupsko fudbalsko takmičenje doživeće veliku promenu, pošto će od 2024. imati 36 klubova i preoblikovanu grupnu fazu.\nBiće to jedna grupa, od 36 timova, pri čemu će svaki klub igrati 10 mečeva.\nOsam timova sa najvećim brojem bodova kvalifikovaće se direktno u nokaut fazu. Shodno tome, biće promena i u samom žrebu.\nAko se predlog usvoji, svi učesnici novog formata Lige šampiona bi na žrebu bili podeljeni u četiri „divizije“, po jačini, a onda bi se određivalo s kojim će to rivalima u prvoj fazi ovog novog takmičenja igrati ukupno deset utakmica, po pet „kod kuće“ i u gostima.\nNa primer, najjači timovi Evrope će igrati dva meča protiv rivala iz najjače divizije, tri protiv suparnika iz druge po snazi, tri protiv timova iz trećeg „šešira“, a dva protiv onih iz najslabijeg.\nKada se odigra pomenutih deset kola, osam najboljih timova prolazi direktno u osminu finala, a timovi koji su od 9. do 24. mesta na tabeli razigravaće u svojevrsnom baražu – ko će da nastavi takmičenje u nokaut fazi, a ko to ispada zajedno s onih 12 najlošijih uz uvodnog dela Lige šampiona.\nNovi model usvojen je na sastanku čelnika UEFA u ponedeljak.\nTa potvrda stigla je samo 12 sati nakon što je 12 najvećih evropskih klubova potvrdilo da će osnovati Superligu.


Ratari: Pripremamo nove akcije – AGRO VESTI by agronews.rs\nHome Poljoprivreda Aktuelno Ratari: Pripremamo nove akcije\nSep 22, 2013 | Aktuelno, Cene, Poljoprivreda, Slajder, Srbija, Teme, Tržište, Usevi, Vesti\t|\nNjegovan je agenciji Beta rekao da problem nije samo niska otkupna cena suncokreta koju su ponudile fabrike ulja, već i mala cena kukuruza, zbog čega će poljoprivrednici narednih dana razmotriti na koji način bi mogli da zaštite svoje interese.\n– Nije stavljena tačka na naše nezadovoljstvo – kazao je on, ali nije želeo da navodi detalje o mogućim akcijama ratara, ističući da se do sada pokazalo da je “Vlada Srbije nespremna da rešava goruće probleme poljoprivrednika”.\nPrema njegovim rečima, pregovori sa uljarima o višoj otkupnoj ceni suncokreta, koje je Ministarstvo poljoprivrede organizovalo nekoliko puta, propali su jer fabrike ulja nisu htele da priznaju ni osnovne troškove proizvodnje.\n– Sa njihovom ponuđenom cenom od 24 do 25 dinara za kilogram suncokreta, gubitak proizvođača iznosi od 30 do 40 odsto – kazao je Njegovan i ponovio da bi minimalna otkupna cena trebalo da bude oko 36 dinara.\nOn je istakao i da Ministarstvo poljoprivrede ne sme da odustane od uloge medijatora između proizvođača i prerađivača, jer je država odgovorna za težak položaj primarne proizvodnje, nakon, kako je ocenio, “veoma loše privatizacije u oblasti poljoprivrede”.\nNjegovan je kazao da u Srbiji, za razliku od drugih zemalja u EU, poljoprivrednici nemaju ni jedan procenat udela u prerađivačkoj industriji.\n– U Sloveniji 49 odsto akcija prerađivačke agro industrije je u rukama primarnih poljoprivrednih proizvođača, pa tako sve što eventualno izgube na ceni useva, nadoknade na dividendama preduzeća u kojima imaju udeo – rekao je on.\nPoljoprivrednici, nezadovoljni otkupnom cenom pšenice, suncokreta i kukuruza, počeli su proteste i blokade saobraćajnica 28. avgusta.\nNakon toga je, u organizaciji Ministarstva poljoprivrede, održano nekoliko odvojenih i zajedničkih sastanaka sa uljarima kako bi se utvrdila otkupna cena suncokreta koja će odgovarati i proizvođačima i prerađivačima.\nPoslednji zajednički sastanak poljoprivrednika i uljara održan je u petak, 20. septembra, u Ministarstvu poljoprivrede, 10 dana nakon što su se ratari sa ministrom Draganom Glamočićem dogovorili da prekinu dvonedeljne proteste i povremene blokade puteva, uglavnom u Vojvodini.\nMinistar Dragan Glamočić je nakon tog susreta, koji nije rezultirao dogovorom, saopštio da država više neće posredovati u pregovorima između proizvođača i prerađivača i pozvao ih da nađu kompromisno rešenje.\nTags: blokada putevacene žitaricadragan glamočićministarstvo poljoprivredeprotestiratarisastanak\nU opštoj prazničnoj atmosferi, komentar o događanjima na novosadskoj berzi zavređuje pažnju prevashodno kroz analizu cena na samom kraju i samom početku godine. Naime, promet za period od 30.12.2013. – 10.01.2014. je iznosio je 950 tona robe ili za 42,86% više od prometa u poslednjoj punoj radnoj nedelji u prethodnoj godini, navodi se u saopštenju novosadske Produktne berze.


Beta 26. avgusta 2018. 15:55\nPrvi potpredsednik Narodne stranke Miroslav Aleksić izjavio je danas u Kruševcu da bi prihvatanje predloga o „razgraničenju“, o kojem govori predsednik Srbije Aleksandar Vučić, predstavljalo prihvatanje „razgraničenja sa zdravim razumom“ i ocenio da gradjani Srbije ne podržavaju takvu politiku.\n„Za gradjane Srbije, za Srpsku pravoslavnu crkvu, za društvo u celini, Kosovo i Metohija jeste deo identiteta srpskog naroda od koga se ne možemo ’razgraničiti’. To bi bilo razgraničenje sa zdravim razumom“, rekao je Aleksić tokom akcije Narodne stranke „Jedan potpis menja sve“, koja se i ovog vikenda sprovodi u više od 15 gradova Srbije.\nAleksić je dodao da bi prihvatanje „razgraničenja“ značilo razgraničenje samih od sebe, dobrovoljno otpisivanje svoje istorije, budućnosti i ljudi na Kosovu i Metohiji, svetinje srpskog naroda.\n„To je apsolutno neprihvatljivo i upravo je to poruka koju iz Kruševca, Lazarevog grada, kroz akciju ’Jedan potpis menja sve’ Vučiću danas šalju i gradjani Kruševca“, rekao je Aleksić.\nOn je dodao da, uz gradjane, i crkva Lazarica, manastir Ljubostinja, spomenik knezu Lazaru u Kruševcu i spomenik kneginji Milici u Trsteniku, šalju svojevrsnu opomenu svima koji danas žele da „rasprodaju, krčme i razgraničavaju“ Srbiju.\n„U Kruševcu, koji je bio industrijski gigant, grad inženjera, danas gradjanima govore kako bi trebalo da budu srećni što u fabrici za pletenje kablova rade za 200 evra. To nije sreća, to je ponižavanje gradjana, to je pretvaranje Srbije u zemlju jeftine radne snage, to je ’dranje kože sa ledja gradjana’ i rasprodaja Srbije. Od takve vlasti, od one koja tako tretira gradjane Srbije, moglo se i očekivati da će Kosovo i Metohiju tretirati samo kao parče zemlje koje služi kao ulog u trgovini za opstanak na vlasti“, rekao je Aleksić.\nAkciju „Jedan potpis menja sve“ pokrenula je Narodna stranka sa ciljem prikupljanja potpisa gradjana protiv sporazuma kojim bi Srbija omogućila samoproglašenom Kosovu članstvo u UN i time priznala nezavisnost svoje pokrajine.


Duplantis predvodi grupu elitnih atletičara na 6. Serbian Open Indoor mitingu - Sports magazin - Magazin o dešavanjima na sportskim borilištima - Sportske vesti\nMeđunarodni atletski miting, Serbian Open Indoor Meeting, održaće se u sredu 24. februara sa početkom u 17.30 časova. Ovo takmičenje, u svom šestom izdanju, nalazi se na listi svetske serije mitinga i ima bronzani status i biće poslednja šansa atletičarima za ostvarenje norme za Evropsko prenstvo u Torunu u dvorani početkom marta.\nAtletska dvorana na Banjici sasvim sigurno bi bila mala da primi sve ljubitelje kraljice sportova koji bi došli da gledaju najboljeg atletičara na svetu, olimpijskog rekordera , ali i ostale svetske, evropske i domaće zvezde. Zbog situacije sa virusom Covid-19 neće biti dozvoljen ulaz za publiku, ali je Srpski atletski savez obezbedio uživo prenos mitinga preko Radio-televizije Srbije (RTS) i preko live stream-a Telegraf.rs.\nGlavna i najveća zvezda mitinga biće najbolji atletičar sveta i svetski rekorder u skoku motkom Šveđanin Armand Duplantis (6,18 metara), koji je izazvao tektonske poremećaje u svetu atletike obaranjem “neoborivog” svetskog rekorda Sergeja Bubke.\n“Oboriti rekord na otvorenom bilo je ostvarenje sna. Još uvek mi je teško da poverujem kako sam iznad legendarnog Bubke na listi”, izjavio je mladi Šveđanin na pitanje koliko muse promenio život posle obaranja svetskog rekorda koji je bio na snazi punih 26 godina. Dodao je i da mu je pandemija ipak stvorila velike problem, iako se to rezultatom ne vidi:\n“Kada je pandemija prvi put pogodila, bilo je zaista teško trenirati. Svi objekti za trening su bili zatvoreni i nekoliko meseci nismo mogli da imamo odgovarajući trening. Kada sam se vratio u Švedsku u junu, trening se prilično vratio u normalu, međutim s obzirom na dva meseca pauze pre toga, trebalo je vreme da se sve vrati na staro”.\nDuplantis je istakao da su mu najveći cilj u 2021. godini Olimpijske igre i napad na svetski rekord. Takođe, on je napomenuo da dolazi prvi put u Srbiju i da je veoma uzbuđen zbog takmičenja u Atletskoj dvorani na Banjici o kojoj je čuo sve najbolje.\nDa stvar bude još neizvesnija, zajedno sa njim takmičiće i aktuelni olimpijski šampion u ovoj disciplini Tijago Braz iz Brazila.


Tači: Vojska Kosova do kraja godine - Sputnjik Srbija\n05:13 11 April 2021\nTači: Vojska Kosova do kraja godine\n10:38 16.09.2017 (osveženo 13:08 16.09.2017) Preuzmite kraći link\nKosovski predsednik Hašim Tači tvrdi da će vojska biti formirana do kraja ove godine.\nPrema njegovim rečima, čitav ovaj proces će se odvijati u partnerstvu sa SAD, NATO-om i EU.\n„Definitivno, očekuje se da se vojska formira do kraja ove godine. Imamo mogućnost ustavnih promena i snažno podržavamo to. Vojska će biti uspostavljena ove godine u saradnji sa NATO-om i Sjedinjenim Državama, a Kancelarija predsednika će voditi ovaj proces u saradnji sa novim ministarstvom“, rekao je on za RTK.\n„Mi ćemo izgraditi modernu, multinacionalnu, profesionalnu i sigurnu perspektivu za članstvo u NATO“, rekao je Tači.


By Nezavisen Vesnik / Објављено на: November 9, 2020\nJoš uvek nije poznato da li će premijer severne Makedonije Zoran Zaev sutra otići u Bugarsku na Samit Berlinskog procesa, pod zajedničkim predsedavanjem Severne Makedonije i Bugarske.\nTokom dana, dvojica premijera Zoran Zaev i Bojko Borisov imaće još jedan telefonski razgovor kako bi razjasnili detalje za sutra, pošto je mogućnost bugarskog veta na okvir pregovora za Severnu Makedoniju još uvek na stolu. Sve je izvesnije da neće biti sastanka između njih dvojice, jer se bugarski premijer još uvek leči zbog Covid-19.\nU međuvremenu, austrijski novinar Christian Verschutz objavio je radni dokument u kojem se navodno prošlog ponedeljka na ministarskom sastanku održanom u Berlinu, uz učešće nemačke kancelarke Angele Merkel, Bugarska složila da ne pokreće pitanje makedonskog identiteta, jezika i istorije.\nPoznati austrijski novinar Christian Verschutz sa austrijske državne televizije ORF saopštio je danas da su se na sastanku prošlog ponedeljka u Berlinu Ekaterina Zaharieva, Nikola Dimitrov i Bujar Osmani, uz posredovanje Heiko Maas-a i Michael Roth-a, dogovorili da se u radnom dokumentu ukloni bugarski veto na otpočinjanje pregovora EU sa Severnom Makedonijom, ali se potom, iz nepoznatih razloga, Sofija povukla i vratila na svoj prethodni stav o nametanju veta.\nPrema dokumentu, Skoplje se saglašava da formalno objavi državama članicama i institucijama EU da se skraćeni oblik naziva „Severna Makedonija“ odnosi samo na politički entitet „Republike Severne Makedonije“. Pored toga, Bugarska će zadržati pravo da priloži svoju jednostranu izjavu u kontekstu pregovora, ali to neće značiti otvaranje novog poglavlja u pregovorima (35-og, kako je izjavio predsednik Bugarske Rumen Radev). Nemačka će zatim predložiti Savetu EU da zabeleži stav Sofije o makedonskom jeziku i, kada se pominje, uskladiće se sa Ustavom Severne Makedonije, a Skoplje da formalno proglasi da je jezik kodifikovan 1945. godine.\nPosebna pažnja u ovom radnom dokumentu nije posvećena radu Zajedničkog istorijskog odbora. Nemačko predsedništvo želi da objavi do sada postignute rezultate, a Berlin je spreman da pomogne svojim radom i „saopštavanjem najboljih praksi o aktuelnim radnim metodama“. / ibna


Preporuka: 4510 / Link / Molimo vas da se ulogujete ili registrujete da biste mogli da šaljete komentare.\nPreporuka: 4070 / Link / Molimo vas da se ulogujete ili registrujete da biste mogli da šaljete komentare.\nPreporuka: 3960 / Link / Molimo vas da se ulogujete ili registrujete da biste mogli da šaljete komentare.\nPreporuka: 1647 / Link / Molimo vas da se ulogujete ili registrujete da biste mogli da šaljete komentare.\nPreporuka: 1320 / Link / Replika: 7 / Molimo vas da se ulogujete ili registrujete da biste mogli da šaljete komentare.\nPreporuka: 2310 / Link / Replika: 14 / Molimo vas da se ulogujete ili registrujete da biste mogli da šaljete komentare.


Zamjenica predsjedavajućeg Vijeća ministara i ministrica vanjskih poslova Bosne i Hercegovine dr Bisera Turković je na lični poziv državnog sekretara Michaela Pompea, prisustvovala radnoj večeri povodom uspostave Alijanse za slobodu vjeroispovijesti.\nAlijansa treba da predstavlja mrežu posvećenih zemalja koje su opredijeljene za zaštitu sloboda vjeroispovijesti širom svijeta. Osnivanje Alijanse je vođeno idejom da treba više raditi na zaštiti religijskih sloboda manjinskih grupa, borbi protiv diskriminacije i sudskih procesa koje u osnovi imaju negiranje slobode vjeroispovijesti.\nAlijansa ima za cilj borbu za slobodu vjeroispovijesti svih religijskih uvjerenja, koja zadržava pravo pojedinaca da ne vjeruju, da promjene način vjerovanja ili da manifestiraju vjerovanje bilo pojedinačno bilo u zajednici sa drugima, pravo na obavljanje molitve, slijeđenje ili prakticiranje iste.\nDr Turković je u svome izlaganju naglasila da Bosna i Hercegovina u potpunosti podržava slobodu i prakticiranje vjerskih opredjeljenja. Naglasila je da nas komemoracija obilježavanja 25. godišnjice genocida u Srebrenici u julu ove godine, podsjeća kako krive percepcije i neprihvaćanje drugih i drugačijih mogu da imaju stravične posljedice. Ministrica Turković je naglasila potrebu promoviranja obrazovnih standarda koji bi već od malena djecu učili da su svi ljudi jednaki, sa istim pravima, te sa tolerantnošću jednih prema drugima. Nadalje je kazala da je neophodna važnost promoviranja jednakosti u obrazovnim sistemima kako bi se garantiralo pravo različitosti u pluralističkom društvu.\nNa putu za Washington ministrica Turković se u Berlinu sastala sa ministrom vanjskih poslova Savezne Republike Njemačke Heiko Maasom, te sa ministrom vanjskih poslova Republike Francuske Jean-Yves Le Drianom.


Košarkaši Crvene zvezde dočekuju u četvrtak od 21 čas u dvorani ''Aleksandar Nikolić'' ekipu Barselone koju sa klupe predvodi Svetislav Pešić, u četvrtom kolu Evrolige. Barselona ima maksimalan učinak u prva tri kola, a Pešić ističe da će njegov tim morati mnogo da se potrudi kako bi ostao neporažen uz probleme sa povredama igrača.\n– Imamo problem sa povredama Ertela, Ribasa, Pengosa i Dilejnija, a sada se povredio >> Pročitaj celu vest na sajtu SrbijaDanas.com << i Viktor Klaver. To nije dobra situacija za nas, ali moramo da živimo sa tim, a posao trenera je da pronađe druga rešenja. Pokušaćemo da kontrolišemo ritam utakmice, da ostanemo mirni i koncentrisani, jer će nam to pomoći da donosimo dobre odluke i držimo se našeg plana - rekao je Pešić.\nCrveno-beli su baš pred utakmicu protiv Barsleone ostali bez trenera pošto je sporazumno raskinut ugovor sa Milanom Tomićem.\n- Zvezda ima izuzetno kvalitetan tim. Igrati u punom Pioniru je komplikovano, ali postoji mnogo teških gostovanja u Evropi. Nije u pitanju samo atmosfera u dvorani. Mi igramo protiv sjajnog tima koji je pobedio Fenerbahče i trebalo je da pobedi Panatinaikos. Imaju problema, promenili su trenera, ali imaju veoma kvalitetan tim - poručio je Pešić.


EP izglasao liberalizaciju viza za građane Kosova\nEvropski parlament podržao je otvaranje pregovora o liberalizaciji viza za gradjane Kosova.\nIzvjestilac za liberalizaciju, poslanica Tanja Fajon pred početak glasanja rekla je da je Kosovo ispunilo sve uslove i pozvala poslanike EP da podrže liberalizaciju viza.\nNakon odluke EP, treba da počnu razgovori sa zemljama članicama EU kako bi se u daljem postupku o tome konačno izjasnili ministri unutrašnjih poslova zemalja članica EU. U ime EU razgovore sa zemljama članicama EU će voditi Tanja Fajon.\nPrvobitno je bilo predviđeno da se glasanje o liberalizaciji viza za Kosovo u Evropskom parlamentu obavi tokom oktobra, ali su neke parlamentarne grupe zatražile da se o tome glasa na septembarskom zasjedanju, saopštio je Odbor EP za građanske slobode, pravosuđe i unutrašnje poslove.\nZa usvajanje liberalizacije viza potrebna je kvalifikovana većina ministara unutrašnjih poslova EU.


Centralna pozornica: Pojačaj (Center Stage: Turn It Up ) - Film - mojtv.net\n, 2008., SAD, Kanada, 95 min.\nPovratak fenomenu „Centralna pozornica“ sa novim strastima i partnerima u ovome žestokom filmu punom energije – „Pojačaj“. Piter Galager (televizijska serija „The O.C.“), Keni Vormald (rijaliti šou „Denslajf“ ), Itan Stifel i ekipa sjajnih zvezda u usponu plešu uz novi ritam u ovoj senzaciji koju ne smete da propustite!\nSamouka plesačica Kejt Parker oduvek je htela da nastupa sa baletom Američke akademije. Odluči da napusti prijatelje u Detroitu i sestru i ode na audiciju za najbolju plesnu školu u Američku baletnu akademiju u Njujorku. Kejt ne uspeva proći audiciju, a umjesto nje izaberu izvesnu Suzene Fon Stro (Sarh DŽejn Džensen), nakon prepirke između direktora škole Džonatana (Piter Galager) i profesora Kupera Nilsona (Itan Stifel). Mladi plesač Tomi Anderson (Keni Vormald) oduševljen je sa Kejt i uveren je da je upala na Akademiju, ali ubrzo otkrije da su je odbili i da je on u paru sa Suzen. Našavši se u Njujorku bez krova nad glavom, Kejt odlazi u klub zvan Faundri gde zatiče Tomija te svojim plesnim pokretima i energijom impresionira i njega i vlasnika kluba, Tomijeva najboljeg prijatelja Sela. Dobije posao u kubu i smeštaj u uredu na spratu. Budući da mora da pronađe stan, pristaje za novac podučavati Tomija u plesu.\nDevojka koja boluje od raka odluči potpuno promeniti izgled\nLes Perruches ...\nBruno Debrandt, Helmi Dridi, Marie Kremer\nRežija: Julie Voisin


Trebinje – ovog leta turistički hit - Putuj.ba\nTrebinje je jedan od rijetkih gradova u regionu koji se može pohvaliti dobrom letnjom sezonom, uprkos pandemiji korona virusa. U julu i avgustu posećenost je bila odlična, a tako je nastavljeno i u septembru, po čemu se može zaključiti da je ova destinacija, uz Neum, bila pravi turistički “hit” regiona.\nGodina je počela odlično, jer je za prva dva meseca zabežen dvocifren porast turističkog prometa u odnosu na isti period prethodne godine. Međutim, nakon toga je nastupio višemesečni period pandemije COVID-19, uz potpunu obustavu turističkog prometa, što se u ekonomiji Trebinja ozbiljno osjetilo.\n“Ne otkazuj svoj put u Trebinje – odloži ga”\nMeđutim, Turistička organizacija Trebinja nije obustavljala aktivnost, uprkos novonastaloj situaciji i teškim uslovima poslovanja. Fokus je stavljen na niz dobro osmišljenih promotivnih kampanja realizovanih samostalno ili u saradnji sa relevantnim poslovnim partnerima i saradnicima. Došlo je i do izmjene koncepta poslovanja, a aktivnosti su usmerene na domaće tržište i turističke destinacije u regionu. Učestvovali su na više stručnih video konferencija i “online” stručnih skupova na temu iznalaženja mehanizama za prevazilaženje poteškoća koje je turizmu nanela aktuelna pandemija. Prve kampanje koje smo realizovali sa TORS-om “Ne otkazuj svoj put u Trebinje – odloži ga” i “Sačuvajmo turizam zajedno”, imale su za cilj očuvanje turističke privrede Republike Srpske i uticanje na svest potencijalnih turista da svoj put u RS odlože za naredni period.\nDa je kampanja uspela najbolje govore zvanični podaci o broju turističkih vaučera koje su građani Republike Srpske “potrošili” upravo u Trebinju, za koje je ove godine, zaključno sa septembrom, vladalo najveće interesovanje u RS. Posebno dobar odjek u široj turističkoj javnosti imala je promotivna akcija Turističke organizacije Trebinje pod nazivom “Ljetuj u Trebinju”, u okviru koje je uz podršku gradonačelnika Trebinja podeljeno 60 turističkih poklon vaučera, dok se za potencijalni boravak u ovom gradu prijavilo više od 10.000 zainteresovanih turista iz oko 30 zemalja.\nU drugoj polovini jula, a posebno u avgustu, Trebinje je doživelo pravi turistički “bum” zbog velikog broja domaćih turista, ali i turista iz Srbije. Najveće interesovanje za ovu sezonu, uz univerzalnu i prepoznatljivu turističku ponudu, izazvao je akva park, uz ostale sadržaje u turističko–rekreativnom kompleksu “Grad sunca”, ali i prirodna i veštačka kupališta i bazeni.\n„ProBUDI SE U TREBINJU – jer sunce ovdje grije jače“\nU susret jeseni Turistička organizacija Trebinja pokrenula je promotivnu kampanju pod nazivom „ProBUDI SE U TREBINJU – jer sunce ovdje grije jače“, s ciljem da se potencijalni turisti pozovu da posete Trebinje i u septembru kako bi se produžila letnja turistička sezona.\nPokrenut je još jedan interesantan projekat u saradnji sa TORS-om – „Besplatne turističke ture – Upoznajmo Trebinje zajedno“, s namerom da se doprinese unapređenju turističke ponude i sadržaja u destinacijama Republike Srpske, kao i da se podrži turistička privreda koja je najviše stradala od posledica koronavirusa. Cilj ovog projekta bio je da se građani i turisti upoznaju sa turističkom ponudom i zanimljivostima grada na Trebišnjici – jedne od najatraktivnijih destinacija Srpske, ali i da se podrži rad turističkih vodiča.\n13okt 13. Oktobra 2020.\n11apr 11. Aprila 2020.\nFBiH: U februaru bilo 43.841 turista, od toga 61,1% stranih\nFederaciju BiH je u februaru ove godine (dakle, prije proglašenja pandemije... read more\nBudva – zlatni oktobar\nEXIT-ov novi projekat sa tvrđave Mogren u samo četiri dana prešao prvi milion gledalaca!


Ovaj lik iz nekog razloga u vestima - Njuz.net\nOvaj lik iz nekog razloga u vestima\nBEOGRAD, 7. jun 2018, (Njuz) – Lik koji je nekad beše imao neku funkciju u politici iz nekog razloga ponovo je danas u medijima, uverili su se građani.\nPojava ovog mladića koji se zvao da l’ Nemanja ili tako nešto navela je mnoge na razmišljanje da li se desilo nešto bitno i ko beše ovaj lik.\nPrema poslednjim saznanjima mediji su ovog lika, Nemanju valjda, ili Nenada, ali sigurno je nešto na N bilo, intervjuisali iz ovog ili onog razloga koji možda i može biti nešto bitno u slučaju da se bilo ko seti ko beše ovaj lik i šta sad radi.\nStručnjaci se slažu da postoji izvesna mogućnost da se Nenad, definitivno Nenad, nije tek tako pojavio u medijima i da za to mora postojati neki, bilo kakav razlog.\n– Prilično sam siguran da se ovaj lik nije sasvim slučajno pojavio u novinama, jer deluje kao su baš njega fotografisali i da su baš njega pitali a ne da je samo bio slučajno tu pa kao ajde ko god – izjavio je Ratko Božović, naš poznati psiholog i prvi analitičar koji se javio na telefon.\nKako se nezvanično saznaje, veliki broj građana pretpostavlja da bi pojavljivanje gospodina Selimovića u medijima moglo da znači da se govorilo o bilo čemu, “od nečega što se desilo Marku Đuriću, pa do odabira okvira za naočare”.\n07/06/2018 u 18:22\nPa ovo je Nikola Selakovic\n07/06/2018 u 23:44\nPa ovo je prva alternacija Marka Djurica…ako ne daj Bogo,propadne prva faza pregovora sa posebnim osvrtom na plan B (koji kujemo) uz zastavu sa cetiri (4) tocila,koja su simbol naseg pregovarackog tima,ciji lider cita novine na albanskom,ali ga uporno uci…rec Mirdita,parla samo tako…!\n08/06/2018 u 06:49\nA zašto nema blic-stripa online?


SRBIJA - SB UN - KIM\nNJUJORK, 14. maja (Beta)- Ministar inostranih poslova Srbije Vuk Jeremić rekao je danas pred Savetom bezbednosti UN da se nastavlja kampanja zastrašivanja Srba na Kosovu i upozorio da je sve manje interesovanja za nastavak dijaloga Prištine i Beograda.\nU obraćanju Savetu bezbednosti UN, Jeremić je rekao da Srbija deli strahovanje generalnog sekretara UN Ban Ki Muna o mogućnosti daljeg sužavanja prostora za dijalog Beograda i Pristine narednih meseci ako se ne održi mir.\n"Mi delimo strahovanje generalnog sekertara, posebno pošto izgleda da javno mnjenje etničkih Albanaca postaje sve više neprijateljsko prema nastavku bilo kakvih pregovora", rekao je Jeremić u govoru na sednici Saveta bezbednosti UN na kojoj se razmatra izveštaj generalnog sekretara za period od 16. januara do 15. aprila. On je, međutim, istakao da Srbija ostaje u potpunosti posvećena tom procesu.\n"Neslaganja oko statusa ne smeju da spreče našu sposobnost da delujemo zajedno u rešavanju praktičnih pitanja. Ostaje još mnogo posla da se uradi u popravljanju života ljudi kroz razgovore sprovedene u dobroj nameri", rekao je Jeremić. Odao je priznanje naporima šefa UNMIKa Farida Zarifa i generalnog sekretara OEBSa Lamberta Zanijera što su pomogli Srbima da glasaju na predsedničkim i parlamentarnim izborima na Kosovu.\nTakođe se zahvalio komandantu KFORa generalu Erhardu Drevsu što je naredio dolazak stotine dodatnih vojnika kao mera odvraćanja "što je osiguralo da pretnje o upotrebi sile radi sprečavanja izbora nisu mogle da budu sprovedene".\n"Drugi konačni krug predsedničkih izbora biće održan 20. maja i nadamo se da će sve potrebne mere bezbednosti ostati na snazi da bi glasanje moglo da bude održano u sigurnosti, kao što je bio slučaj 6. maja", rekao je Jeremić.\nNaveo je da Srbija smatra da je UNMIK važan stub za mir i stabilnost na Kosovu i da se slaže sa ocenom generalnog sekretara da delovanje međunarodnih faktora na terenu u okviru UN i Rezolucije 1244 treba da bude "strateški usaglašeno i blisko koordinisano", što uključuje i rekonfiguraciju Euleksa.\n"Naš stav o angažovanju Evropske unije na Kosovu ostaje nepromenjen. Verujemo da EU treba da nastavi svoje statusno neutralne napore da se izgradi okruženje koje nedostaje i poprave loši socijalni uslovi u pokrajini", rekao je Jeremić.\nNaveo je da se broj međuetničkih zločina povećao u odnosu na isti period prošle godine.\nSrpsko Ministarstvo za Kosovo i Metohiju zabeležilo je više od 180 napada na Srbe, njihovu imovinu, verska zdanja u prvom tromesečju 2012. što je "u proseku više nego dva (incidenta) dnevno", rekao je Jeremić i dodao da se time objašnjava stalno smanjenje broja povratnika na Kosovo što se navodi u izveštaju generalnog sekretara.\nPodsetio je da i osam godina od 17. marta 2004. kada je izvršen pogrom nad Srbima na Kosovu i kada je oštećeno ili uništeno preko 35 crkava i manastira, skrnavljenje pravoslavnih manastira i grobalja se nastavlja istom jačinom.\nTokom tog period, istakao je Jeremić, nijedna osoba nije uhapšena za izvršenje zločina mržnje na mestima koja predstavljaju "suštinu srpskog nacionalnog identiteta", a nijedan visoki zvaničnik etničkih Albanaca nije te akte osudio.\nSrbija ostaje ozbiljno zabrinuta, rekao je Jeremić, i u slučaju navoda o ilegalnoj trgovini ljudskim organima na Kosovu kako je izneto u decembru 2010. u izveštaju Saveta Evrope.\nIstakao je da se u izveštaju Ban Ki Muna navodi da specijalni tim Euleksa nastavlja da razvija svoje kapacitete i da je napredovao u radu na ovom slučaju. "Međutim, mi verujemo da nedostatak transparentnosti u sprovođenju istrage treba da bude pitanje ozbiljne zabrinutosti u ovom telu. Otkrivanje pune istine za ove monstruozne optužbe, do sada neviđene u istoriji ratovanja, moraju da ostanu glavni prioritet", rekao je on.\nJeremić je izrazio žaljenje zbog oslobađajuće presude Fatmiru LJimaju, bivšem komandantu OVK za ratni zločin i mučenje i ubistvo Srba 1999. godine i ocenio da su ti uznemirujući događaji još više unazadili sprovođenje pravde na Kosovu. "Ta presuda je legitimno postavila pitanje da li će kosovski sudovi ikada osuditi nekoga za ratne zločine protiv Srba", rekao je Jeremić i dodao da je ohrabrujuće to što je kancelarija specijalnog tužioca Euleksa najavila da će se žaliti na presudu.\nAMBASADORI NA SB UN POZDRAVILI DOGOVOR S OEBSOM\nUJEDINJENE NACIJE, 14. maja (Beta) - Ambasadori članica Saveta bezbednosi UN pozdravili su večeras sporazum srpskih i kosovskih vlasti s OEBSom o održavanju srpskih izbora na Kosovu i istakli da treba nastviti istragu o navodima o trgovini ljudskim organima.\nAmbasadori zapadnih sila su pozdravili napredak u istrazi navodima iz izveštaja Dika Martija o trgovini ljudskim organima i drugim zločinima na Kosovu, dok je ruski ambasador ocenio da je istraga spora.\n"Brine nas sporo napredovanje istrage o navodima Dika Martija koju vodi Euleks", rekao je ruski ambasador Vitalij Čurkin i podsetio da je Srbija tražila da se istraga vodi pod okriljem UN.\nOn je rekao da postoje navodi da kosovske vlasti vežbaju snage sirijske opozicije i ocenio da bi za međunarodne organizacije na Kosovu bio veliki udarac ako bi se ispostavilo da je Kosovo centar obuke za teroriste, kao i da bi taj problem prevazišao okvire Balkana.\nTakođe je rekao da je sve veći broj vanadalizama protiv pravoslavnih svetilišta i kosovskh Srba, kao i da je povećan šverc oružja i droge.\nAmerički ambasador Džefri Delorentis rekao je da SAD ozbiljno shvataju sve navode o zločinima na Balkanu, uključujući i one iz 1999. godine i pozvao da se istraga ne politizuje. Delorentis je pozdravio mirno sprovođenje srpskih izbora na Kosovu, ali i pozvao srpske vlasti da uklone nelegalne inistitucije sa severa Kosova, ocenjujući da su one "barijera progresu".\nKoordinacija kosovskih i srpskih vlasti s OEBSom demonstrirala je da obe zemlje mogu sarađivati s međunarodnom zajednicom u prevazilaženju međusobnih problema, rekao je on i ocenio da "to treba da služi kao primer budućem organizovanju izbora". On je pozdravio što srpske vlasti nisu prihvatile "nelegalno održane lokalne izbore na severu Kosova" i podvukao da SAD nastavljaju da se protive svakoj akciji koja dovodi u pitanje nezavisnost Kosova.\nPredstavnik Velike Britanije pozdravio je odluku vlade Srbije da ne održi lokalne izbore na Kosovu. "Dogovor s OEBSom pokazuje da obe strane mogu konstruktivno raditi s međunarodnom zajednicom", dodao je on.\nBritanski ambasador je izrazio zabrinutost zbog povećanja napetosti vezanih za izbore u Srbiji i hapšenja. "Približava se kraj nadgledane nezavisnoti i to je važan korak za Kosovo", rekao je predstavnik Velike Britanije i istakao da Kosovo treba da pokaže da može da poštuje prava manjina.\nBritanski ambasador je rekao da London podržava i Srbiju i Kosovo i naveo da su dogovori Beograda i Prištine omogućili pokretanje studije izvodljivosti za Kosovu i status kandidata za članstvo Srbije u EU.\nAmbasador Francuske Žerar Aro naglasio je da su srpski izbori na Kosovu održani mirno, najviše zahvaljujući OEBSu, Kforu i Euleksu.\n"Naročito pozdravljam uzdržavanje od zapaljive retorike i Beograda i Prištine", ukazao je Aro.\nKosovo i Srbija napredovali na putu ka EU, naveo je on i ocenio da je to omogućeno napretkom u dijalogu. On je rekao da Pariz apeluje na kosovske vlasti da učine sve moguće da spreče kriminal protiv srpskih kulturnih mesta.\nNemački ambasador Peter Vitih rekao je da je Berlin zadovoljan što su srpski izbori na Kosovu organizovani na miran način i ocenio da su Unmik i OEBS odigrali ključnu ulogu u tom procesu. "Pozdravljamo međunarodnu zajednicu, Euleks naročito, u održavanju bezbednog okruženja na Kosovu tokom dana izbora", dodao je on.\nNemačka želi da vidi potpunu i nezavisnu istragu o navodima iz izveštaja Dika Martija i zato pozdravlja napore tima Euleksa, rekao je Vitih, ocenjujući da je "istraga na dobrom putu". On je rekao da situacija na severu Kosova vrlo zabrinjava. Situacija je mirna zahvaljujući međunarodnom prisustvu, ali nisu rešene tenzije, dodao je Vitih.\nHODZAJ:SRBIJA POCELA DA PRIHVATA REALNOST NEZAVISNOG KOSOVA\nNJUJORK, 14. maja (Beta)- Srbija je, pristajanjem da ne organizuje izbore na Kosovu 6. maja, počela da prihvata realnost njegove nezavisnosti, rekao je večeras na sednici Saveta bezbednosti UN Šef diplomatije Kosova Enver Hodžaj.\n"Srbija je organizovala izbore uz saradnju međunarodne zajednice. To je bio važan korak za Kosovo, jer je Srbija priznala da ne organizuje bilo kakve aktivnosti na Kosovu, 13 godina posle rata. To je dobar znak da Srbija počinje da prihvata realnost nezavisnog Kosova", rekao je Hodžaj.\nOn je na sednici povodom predstavljanja izveštaja generalnog sekretara UN Ban Ki Muna o situaciji na Kosovu od 16. januara do 15. aprila istakao da su kosovske vlasti veoma zabrinute zbog situacije u tri opštine na severu Kosova. "Srbija i dalje nastavlja da krši rezoluciju 1244 i drži policijske strukture u tim opštinama. Srbija želi tu da održi status kvo koji bi trebalo da dovede do otcepljenja te teritorije... Grad (Kosovska) Mitrovica nije podeljen rekom Ibar, već strahom, koji te strukture šire sa severa Kosova", istakao je Hodžaj. Poručio je da "nasilje mora da prestane i da Srbija mora da povuče svoju policiju i strukture sa severa Kosova", dodajući da se Kosovo protivi "svakoj ideji deljenja teritorije i promene granice".\nŠef kosovske diplomatije je naveo da je za njegovu vladu "integracija 30.000 kosovskih Srba sa severa ključno pitanje" i da je Priština rešena da nastavi dijalog sa njima kako bi se potpuno integrisali.\n"U proteklih pet godina Kosovo je načinilo veliki napredak u integraciji srpske zajednice na lokalnom i državnom nivou", rekao je Hodžaj. Pozdravio je postizanje dogovora o predstavljanju Kosova na regionalnim skupovima i zajedničkom upravljanju granicama u dijalogu sa Beogradom, navodeći da je to bez sumnje označilo napredak, ali je ukazao da je bitno dogovore primeniti i na terenu.\n"Većina dogovora nije primenjena. Srbija nije potpisala tehnički protokol o primeni dogovora jer još uvek veruje da je moguće otcepljenje severnog Kosova", rekao je Hodžaj.\nKosovski ministar spoljnih poslova naglasio je da je njegova zemlja s dobrom voljom ušla u dijalog sa Beogradom. "Verujemo da Srbija ne deli isti pristup, ona još uvek drži ilegalne i kriminalne institucije na Severu što je kršenje principa EU i predstavlja pretnju evropskoj stabilnosti. U poslednje vreme smo imali prilike da vidimo dva lica Srbije: Srbija koja se ponaša proevropski prema Briselu, i Srbija koja se ponaša antievropski prema Kosovu i regionu", ocenio je Hodžaj.\nPoručio je da je "dijalog demokratska vrednost" i dodao da ni pretnje ni nasilje ne mogu da reše zajednički problem Kosova i Srbije". "Nikad nećemo praviti kompromis sa našom nezavisnošću", naglasio je Hodžaj. On je rekao da je glavni cilj Kosova integracija u evropske institucije i članstvo u UN.\nŠef kosovske diplomatije je podsetio da je njegova zemlja radila usrdno na borbi protiv organizovanog kriminala i korupcije, kao i da su kosovske institucije i Euleks "odlično uradile posao u nekoliko slučajeva vezanih za ratne zločine i organizovani kriminal".\nOn je naglasio da Kosovo podržava Euleks u istrazi o navodima iz izveštaja Dika Martija o trgovini organima 1999.\nHODŽAJ: KONTAKTI SA SIRIJSKOM OPOZICIJOM, NEMA OBUKE\nUJEDINJENE NACIJE, 15. maja (Beta)- Ministar spoljnih poslova Kosova Enver Hodžaj negirao je navode da se na Kosovu obučavaju pripadnici sirijske opozicije.\nU obraćanju novinarima posle sednice Saveta bezbednosti UN posvećenoj Kosovu, Hodžaj je rekao da kosovska vlada podržava pobunu protiv režima u Siriji i da ima diplomatske kontakte sa sirijskom opozicijom.\nNa pitanje novinara da li su tačni navodi koje je izneo ruski ambasador Vitalij Čurkin da se pripadnici sirijske opozicije obučavaju na Kosovu, Hodžaj je odgovorio "nimalo".\nPovodom kandidature srpskog ministra spoljih poslova Vuka Jeremića za predsedavajuceg Generalnom skupštinom UN, Hodžaj je rekao: "To nije moja najveća briga".\n"Kosovo je priznala polovina članica UN i niko ne može zaustaviti tok istorije. Kosovo će zauvek biti nezavisno", rekao je Hodžaj i dodao da se ne može uticati na aspiracije Kosova da postane članica UN.\nKosovski ministar spoljnih poslova je najavio da će uskoro, možda i ove nedelje, neke afričke zemlje priznati nezavisnost Kosova.\nHodžaj je rekao da je na sednici većina članica Saveta bezbednosti UN pozdravila pozitivan razvoj na Kosovu i put Prištine u evrointegracijama.\nKosovo je politički i ekonomski stabilno i to je priznala većina članica Saveta bezbednosti UN, rekao je Hodžaj.\nSTEFANOVIĆ: NEMA DILEME SPORAZUMI ĆE BITI REALIZOVANI\nBEOGRAD, 12. maja (Beta) - Šef pregovaračkog tima Vlade Srbije u dijalogu sa Prištinom Borislav Stefanović ocenio je danas da se realizacija sporazuma postignutih u Briselu odvija otežano zbog problema koje Priština stvara na terenu.\n"Ali, sve što je dogovoreno biće sprovedeno i oko toga nema dileme", kazao je Stefanović za agenciju Beta i ukazao da u procesu primene sporazuma postoje problemi.\nI u ovo vreme kampanje, reazlizacija sprazuma je nastavljena, ali se ona dovija otežano i usporeno, uz puno problema, kazao je Stefanović i kao razloge za to naveo opstrukcije Prištine i probleme na terenu koje Priština stvara.\nPrema njegovim rečima, sada je važno da se formira nova vlada, da se potvrdi legitimitet koji joj je narod dao i da se nastavi posao. "Nastavak dijaloga ne može biti pod znakom pitanja. Važno je da se vlada formira i da se nastavi posao", kazao je on i dodao da su personalna rešenja u timu sekundarna.\nStefanović je ponovio da je dijalog jedini način da se dođe do rešenja za sporna pitanja u pokrajini.\nMINISTARSTVO OSUDILO PRETNJE SRBIMA POVRATNICIMA\nBEOGRAD, 14. maja (Beta)- Ministarstvo za Kosovo i Metohiju najoštrije je danas osudilo pojavu letaka u povratničkim selima u opštini Klina u kojima se Srbima "preporučuje" da se isele "jer su kriminalci, direktno ili indirektno" i od Euleksa i Kfora zatražilo da reaguju.\nMinistarstvo je u saopštenju ocenilo da posebno zabrinjava to što takozvane kosovske institucije ništa ne čine na suzbijanju albanskog ekstremizma, već ga svojim postupcima i zapaljivom retorikom podstiču.\nU letku koji je tokom jutra osvanuo u povratničkim selima kod Kline a potpisala ga je četa Narodne armije Albanaca, pretnja je upućena i Albancima koji omogućavaju povratak Srba, saopštilo je ministarstvo.\nMinistarstvo za Kosovo i Metohiju traži od Euleksa, jer kako navodi nema poverenje u kosovsku policiju, da ustanovi ko stoji iza pretnje.\nPraksa je pokazala da kosovska policija u ovakvim i sličnim situacijama nikada nije bila efikasna, i da vinovnici incidenata nikada nisu bili otkriveni, podsetilo je ministarstvo.\nMinistarstvo za Kosovo i Metohiju zatražilo je da Kfor pojača prisustvo u povratničkim selima u opštini Klina.\nTakođe, ministarstvo upozorava međunarodno prisustvo da je taj poslednji slučaj sa lecima nekakve čete Narodne vojske Albanaca još jedan u nizu primera bujanja albanskog ekstremizma.\nKOSOVO DO 16. JUNA TREBA DA ODGOVORI NA UPITNIK EU\nPRIŠTINA, 14. maja (Beta)- Premijer Kosova Hašim Tači je danas zatražio od službenika vlade da se do 16. juna Evropskoj komisiji dostave odgovori na 450 pitanja koja će poslužiti za izradu studije izvodljivosti za proces stabilizacije i pridruživanja.\nNa sastanku sa ministrima i generalnim sekretarima ministarstava Vlade Kosova, Tači je zatražio da se hitno odgovori na 450 pitanja koje je vlada dobila od Evropske komisije.\nRok za predaju odgovora Evropskoj komisiji je 16. jun.\nPremijer je od ministara zatražio da poštuju utvrđene datume za dostavljanje odgovora kako bi se prevazišao i taj izazov. Tači je nazvao neopravdanim "kašnjenje EU u odnosu na Kosovo", imajući u vidu da Kosovo u rekordnom roku ispunjava sve zahteve EU, kako za liberalizaciju viza, tako i u procesu stabilizacije i pridruživanja. Kosovski premijer je zatražio da i EU počne da Kosovo posmatra "očima uspeha", podvlačeći da Kosovo ima sigurnu evropsku perspektivu.\nDREVS:PROMENA GRANICA KOSOVA OPASNOST ZA MIR U REGIONU\nPRIŠTINA, 15. maja (Tanjug) Komandant Kfora, nemački general Erhard Drevs ocenio je da bi promene granica Kosova mogle dovesti do novih podela na Balkanu, što bi, po njegovim rečima, bila pretnja za mir i stabilnost u regionu.\nOdgovarajući na pitanje novinara o bezbednosnoj situaciji na severu Drevs je rekao da Kfor obezbeđuje sigurnost svim građanima Kosova.\n"Kfor, Euleks i kosovska policija imaju mandate da stvore sigurnost na celoj teritoriji zemlje, međutim poštovanje zakona se povezuje i sa Euleksom", rekao je Drevs.\nDrevs je u Peći prisustvovao ceremoniji smene na čelu mirovnih snaga zapad, a kako prenose danas prištinski mediji, građanima Kosova poručio je da rade i misle o evropskoj integraciji, kao najboljem i najperspektivnijem putu za budućnost zemlje.


Najveći udar na Nemačku - ostaju bez 100.000 radnih mesta?\nIzvor: Vesti-online.com, 11.Feb.2019, 11:38\nOdlazak Velike Britanije iz Evropske unije bez sporazuma mogao bi koštati Nemačku 100.000 radnih mesta.\nTo je pokazalo istraživanje čiji su rezultati objavljeni u listu Velt am Zontag.\n"Ni u jednoj drugoj zemlji učinak na ukupnu zaposlenost nije tako veliki kao u Nemačkoj", rekao je jedan od autora Oliver Holtemeler.\nStudija uzima u obzir samo one rizike za gubitak radnih mesta koji su rezultat pada izvoza zbog novih carina na uvoz u Britaniju >> Pročitaj celu vest na sajtu Vesti-online.com << u slučaju neregulisanog Bregzita, a ne uzima u obzir na primer rizike za tržište rada zbog gubitka interesa u ulaganja.\nU Nemačkoj, automobilska industrija će verovatno najviše biti pogođena smanjivanjem izvoza u slučaju neregulisanog Bregzita. U smislu broja zaposlenih, najveći učinak mogao bi se osetiti u fabrici Folksvagena u Volfsburgu i u BMW-ovoj fabrici u Bavarskoj.\nPrema studiji, ugroženo je nešto manje od 800 radnika.\nTakođe, navodi se da bi 612.000 ljudi širom sveta moglo da izgubi posao u slučaju Bregzita bez sporazuma.\nRadio 021: Bregzit bez dogovora ugrožava radna mesta u Nemačkoj\nDanas: Bregzit bi mogao da ugrozi radna mesta u Nemačkoj\nBlic: 100.000 LJUDI IDE NA ULICU "Težak Bregzit" najviše bi pogodio Nemačku\nRadio Televizija Vojvodine: Zbog Bregzita bi 10.000 Nemaca moglo da ostane bez posla?


Broj nezaposlenih na kraju juna iznosio 46,7 hiljada Od marta pojačano brisanje nezaposlenih: Zavod za zapošljavanje\nBroj nezaposlenih na kraju juna iznosio je 46.781 i za skoko sedam hiljada ili 17 odsto je veći u odnosu na isti mjesec prošle godine (39.983), pokazuje polugodišnji izvještaj Zavoda za zapošljavanje.\nBroj nezaposlenih bio bi za nekoliko hiljada veći da Zavod u martu nije postrožio uslove i uveo nove razloge za brisanja nezaposlenih sa evidencije. Od marta je preko Zavoda zaposleno 4,8 hiljada nezaposnih, dok je izbrisano čak 15,8 hiljada nezaposlenih. U tom periodu mart - jun broj novoprijavljenih na evidenciji nezaposlenih je bio 11,3 hiljade. Na kraju februara bilo je 52 hiljade nezaposlenih.\nZahvaljući brisanju najznačajnije je smanjen broj nezaposlenih visokoškolaca, kojih je krajem decembra bilo 11,6 hiljada, a na kraju juna 7,3 hiljade.\nSada postoje 24 razloga za brisanje, a jedni od njih su zapošljavanje i sezonski rad, kao i aktivno ne traži zaposlenje, neopravdano nejavljanje, penzionisanje, smrt, odlazak u inostranstvo... Od aprila je uvedena i nova kategorija “nije na rspolaganju” a samo u junu na osnovu nje je izbrisano 2.878 nezaposlenih, dok je u maju po tom osnovu bilo izbrisano svega 48 nezaposlenih. U junu su izbrisana čak i 344 studenata, dok u maju i aprilu nije izbrisan ni jedan a u martu svega 4.\nZa šest mjeseci se na biroe javilo 22,6 hiljada nezaposlenih. Istovremeno je preko Zavoda zaposleno 6,8 hiljada nezaposlenih.\nNajviše zaposlenih je u ugostiteljstvu i turizmu 1.771, u administrativnim djelatnostima 1.199, trgovini 912, obrazovanju 390, građevinarstvu 352, saobraćaju i skladištima 352, zdravstvu 323,...\nOd ukupnog broja zaposlenih 1.585 su nekvalifikovani ili polukvalifikovani radnici, 3.641 sa srednjoškolskim diplomama i 1.565 visokoškolaca. Najviše zapošljavanja u ovom periodu bilo je u Herceg Novom 1.552, u Podgorici 1.468 i Budvi 953.\nU odnosu na isti period lani najveći rast broja nezaposlenih bio je u Beranama sa 2,8 hiljada na šest hiljada, u Rožajama sa 1.937 na 3.076, Plavu sa 845 na 1.537, Andrijevici sa 523 na 910...


Otvoren 12. međunarodni sajam pčelarstva "Tuzla 2021"\nOtvoren 12. međunarodni sajam pčelarstva “Tuzla 2021”\nOvom prilikom istaknuto je da Vlada Tuzlanskog kantona pruža redovnu podršku pčelarima\nPremijer Tuzlanskog kantona Kadrija Hodžić i ministar poljoprivrede, šumarstva i vodoprivrede Vahidin Smajlović otvorili su danas 12. međunarodni sajam pčelarstva “Tuzla 2021” koji se održava na Trgu slobode u Tuzli.\nOvom prilikom istaknuto je da Vlada Tuzlanskog kantona pruža redovnu podršku pčelarima.\n– Naš odnos prema poljoprivrednim proizvođačima najbolje oslikava naša volja i spremnost, da, u skladu sa realnim mogućnostima Tuzlanskog kantona i prihodima koji se ostvaruju, pomognemo poljoprivrednu proizvodnju. Među poljoprivrednim proizvođačima svoje mjesto i ulogu imaju i proizvođači meda i proizvoda od meda – kazao je premijer Hodžić.\nMinistar Smajlović naglasio je da je ovo bila izuzetno teška godina za sve poljoprivredne proizvođače, te da je Vlada kroz prvi ovogodišnji rebalans budžeta predvidjela povećanje podrške za poljoprivrednu proizvodnju za 2,5 miliona KM.\n– Umjesto do tada predviđenih 4,5 miliona Vlada je u junu taj iznos povećala na sedam miliona KM. Imajući u vidu pozitivne finansijske tokove u Kantonu, kroz nedavno utvrđeni nacrt novog rebalansa kantonalnog budžeta smo predvidjeli dodatno povećanje sredstava za podršku poljoprivredi i ruralnom razvoju za 750.000 KM. To znači da smo ove godine za podršku poljoprivrednim proizvođačima osigurali ukupno više od 7,7 miliona KM – rekao je Smajlović.\nPrilikom otvaranja sajma Udruženje građana pčelara “Tuzla” iz Tuzle je premijeru Hodžiću uručilo priznanje za saradnju i doprinos u razvoju pčelarstva, saopeno je Odjeljenje za informisanje TK.\nIzgradnja Roditeljske kuće u Tuzli: Potrebno obezbijediti finansiranje nakon otvaranja\nMünchhausen večeras na sceni Teatra kabare Tuzla\nZa više od 10 posto\nObije kriptovalute doživjele su turbulentnu trgovinu otkako se pojavila varijanta omicron. Dana 26. novembra, bitcoin je dosegao najniži nivo u sedam nedjelja,...\nPrivredna komora FBiH sudionik konferencije o razvoju drvnog sektora u Rovinju


Niška televizija » GO Crveni krst prikuplja pomoć za poplavljena područja (VIDEO)\nGO Crveni krst prikuplja pomoć za poplavljena područja (VIDEO)\nObjavljeno 17.05.2014. 23:45\nAkciji prikupljanja pomnoći priključila se i gradska opština Crveni Krst, a građani koji žele da pomognu mogu da donesu svoje priloge u prostorije opštine na bulevaru 12. februar svakog dana od 8 do 22 sata.\nŠtab za elementarne nepogode GO Crveni krst prikuplja pomoć za poplavljena područja, a građani koji žele da se uključe u humanitarnu akciju, mogu to da urade svakog dana od 8 do 22h u prostorijama opštine na bulevaru 12. februar.\nSela Miljkovac, Paljina, Berčinac i Mezgraja na teritoriji Crvenog Krsta bila su poplavljena, ali bez većih posledica. Humski i Rujnički potok koji su se ranije izlivali za sada su u koritima, najverovatnije zahvaljujući čišćenju, dodaje Milutinović.\nNarodno pozorište pokazalo humani karakter (VIDEO)


Britiš petroleum beleži napredak\nAdmiral američke Obalske garde, Tad Alen, izjavio je da je kompanija „Britiš petroleum“ postigla određen napredak u obuzdavanju velikog izlivanja nafte u Meksičkom zalivu, ali da mora da se učini još više. Alen je u televizijskom intervjuu rekao da ne misli da bi iko trebalo da bude zadovoljan dokle god u vodi ima nafte.\nIzvršni direktor „Britiš petroleuma“ Toni Hejvard, kao gost televizije BBC, danas je izjavio da neće podneti ostavku zbog kvara na bušotini i oštrih kritika koje se upućuju njegovoj kompaniji. Hejvard je rekao da nadležni u kompaniji nameravaju da reše krizu i da će naftni gigant uspeti da se oporavi od ove katastrofe.\nHejvard je takođe rekao da kapa postavljena na oštećenu bušotinu prikuplja 10 hiljada barela nafte dnevno i izrazio nadu da će drugi sistem za prikupljanje izlivene nafte biti završen do kraja nedelje. Nadležni u „Britiš petroleumu“ kažu da iz oštećene bušotione svakog dana istekne oko 19 hiljada barela nafte.


Ukrajina – partija šaha Rusije i Zapada\nPro-ruski demonstrant ispred barikada oko zgrade regionalne vlade u Donjecku, Ukrajina, 9. april, 2014.\nDok Zapad nastoji da predvidi sledeći potez ruskog predsednika, neki analitičari smatraju da je strategija Rusije da ponovo uspostavi Sovjetski Savez kakav je bio pre kolapsa 1991.\nPosle ruske aneksije Krima, Zapad nastoji da shvati koji će biti naredni potez Kremlja. I Sjedinjene Države i Velika Britanija izrazili su zabrinutost povodom nagomilavanja ruskih trupa na granici sa Ukrajinom. Novinarka Glasa Amerike Meri Mota osvrnula se na strategiju predsednika Vladimira Putina u onome što se pretvorilo u sve zategnutiju geopolitičku pariju šaha između Istoka i Zapada.\nRuske trupe pokušavaju da destabilizuju Ukrajinu, tvrde američki i britanski funkcioneri. Međutim, ministar inostranih poslova Rusije, Lavrov, kaže da to nije slučaj.\n„Duboko smo uvereni i niko do sada nije doveo u pitanje to uverenje, da situacija ne može da se smiri i da dovede do nacionalnog dijaloga, ukoliko ukrajinske vlasti nastave da ignorišu interese oblasti na jugoistoku zemlje“.\nMoskva trenutno ima hiljade vojnika stacioniranih duž granice sa istočnom Ukrajinom. I mada insistira da nema nameru da izvrši invaziju, Moskva tvrdi da zadržava pravo da brani Ruse u toj zemlji.\nAnalitičarka Irina Timšizin kaže da Rusija ima veoma jasan mandat\n„Ruska strategija je izgleda da ponovo uspostavi Sovjetski Savez kakav je bio pre kolapsa, pre 1991, a možda i više. Mislim da Putin sebe smatra skupljačem ruskih teritorija i kad kaže Rusija on na žalost misli na zemlje poput Ukrajine, jer Rusija do danas nije priznala Ukrajinu kao zasebnu državu“.\nU Kijevu, sastanak između parlamenta i komunističkih deputata okončan je sukobom, što ističe visok nivo zategnutosti u okviru granica zemlje.\n„Počele su unapred planirane i koordinisane provokacije protiv naše zemlje. Organizuju ih obaveštajne službe u Ruskoj Federaciji“, kaže Oleksander Turčinov\nMeđutim, lider komunističke partije u Ukrajini, Petro Simonenko, nije se složio s tim komentarom, okrivljujući neaktivnost ukrajinskih funkcionera, koji su - kako kaže - ignorisali potrebe naroda.\n„Najvažnija stvar je da se odgovori na pitanje šta su tačno ukrajinske vlasti uradile kako bi sprečile te događaje. Počnimo analizom zahteva građana Luganska, Donjecka i drugih regiona – koji su i dalje narod Ukrajine. Oni su izašli na ulice i koja prava žele da brane?“\nU nemirnom grdu Harkovu u istočnoj Ukrajini, stanovnici su takođe podeljeni.\n„Zahtevamo referendum. A banda koja sada održava sastanak u parlamentu ne bi trebalo da nam nameće svoje gledište“., kaže Olesija, pro-ruski demonstrant.\n„Situacija u Harkovu je sada eskalirala zahvaljujući isključivo ruskoj strani. U interesu Rusije je da vrati Harkov, Donjeck i Lugansk pod svoju kontrolu“, ukazuje Vladlen, stanovnik Harkova\nAnalitičarka Irina Timšizin se slaže:\n„Zapad sada šalje poruku koja je veoma različita, koja ukazuje na postojano mirno zgražavanje Putinovim akcijama. Za njega to znači da može da nastavi i radi šta poželi, jer ne oseća da će odgovor biti dovoljno štetan po njega“.\nMeđutim, politička partija šaha se i dalje odvija na granici Ukrajine i Rusije bez jasnog pobednika na vidiku. Mada analitičari navode kako je jasno da je Putin odlučan u nameri da on bude pobednik, i to verovatno pre izbora u Ukrajini 25. maja.


KORONA REDARI - OBAVEZA ZA POJEDINE PRIVREDNE SUBJEKTE\nKORONA REDARI – OBAVEZA ZA POJEDINE PRIVREDNE SUBJEKTE\n27 okt Aktuelne vesti, Aktuelne teme\nU „Službenom glasniku RS“, broj 126 od 23.10.2020 godine objavljene su dopune Uredbe o merama za sprečavanje i suzbijanje zarazne bolesti COVID-19.\nPropisana je obaveza za određene privredne subjekte da obezbede da u objekte ne ulaze, odnosno da u njima ne borave lica koja ne nose lične zaštitne maske, kao i da se na vidnom mestu postave obaveštenje da nije dozvoljen ulazak, odnosno boravak lica bez ličnih zaštitnih maski.\nPrethodno navedena obaveza se odnosi na pravna lica i preduzetnike koji obavljaju trgovinu na malo i to:\nu objektima u kojima se obavlja trgovina na malo, odnosno\nu objektima u kojima se prodaje roba ili pružaju usluge u trgovinskim centrima ili sličnim objektima u kojima se obavlja delatnost u oblasti trgovine na malo, a koja obuhvata prodaju robe i vršenje usluga u lokalima u koje se ulazi iz većeg zatvorenog prostora.\nTakođe je predviđena obaveza za određena pravna lica i preduzetnike da odrede lice koje je odgovorno za poštovanje mera nošenja lične zaštitne maske (korona redar). Ova obaveza je predviđena za prethodno navedene privredne subjekte koji imaju više od troje zaposlenih.\nIzvor: Službeni glasnik, Neobilten


Izetbegoviceva SDA koci formiranje Saveta ministara BiH\nizvor: agencije foto: 22.12..2018.\nBanjaluka– Od uverenja zbog kog je oko godinu dana brinula javnost, da bi bes hrvatskih stranaka – preglasanih u izboru člana Predsedništva BiH – mogao dovesti do paralize BiH, stvar se preokrenula u toj meri da uspostavu zajedničkih organa trenutno usporava taktiziranje – Izetbegovićeve SDA. Pri tome HDZ BiH Dragana Čovića veruje da se „narednih dana može do imena mandatara”, a Radio-televizija RS izveštava da je „SDA glavni kočničar”. U novoj parlamentarnoj većini, kako stvari zasad stoje, trebalo bi da budu Dodikov SNSD, Izetbegovićeva SDA i Čovićev HDZ BiH. Ali istekao je rok u kom Predsedništvo BiH treba da predloži kandidata za predsedavajućeg Saveta ministara BiH. Predviđeno je da se to uradi petnaest dana od konstituisanja Predstavničkog doma parlamenta BiH, što se desilo 6. decembra. Već postoji saglasnost da to mesto pripadne Zoranu Tegeltiji, kandidatu SNSD-a, ali ona nije formalizovana kroz konkretan predlog koji treba da uputi Predsedništvo BiH. Kako se može čuti, s tim poslom iz nekog razloga odugovlači Izetbegovićeva SDA, to jest bošnjački član Predsedništva BiH Šefik Džaferović. Ali razlog za to nije neslaganje s predlogom kandidata koji je iznela Dodikova stranka. Pre će biti, kako se pretpostavlja, da Izetbegovićeva SDA formiranje vlasti u zajedničkim organima pokušava vezati sa uspostavom vlasti na nivou Federacije BiH (FBiH) i time verovatno pridobiti bolju polaznu osnovu za pozicije u entitetskoj vlasti. Takođe, lider SDA Bakir Izetbegović je pre neki dan pomenuo i potrebu „četvrtog partnera”. „Po meni, to su levičarske stranke – DF, SDP i Naša stranka”, rekao je on.\nNezadovoljstvo SDA možda je dodatno pojačano činjenicom da je Centralna izborna komisija (CIK) BiH rešila da se Dom naroda FBiH popunjava po popisu stanovništva iz 2013. a ne po onom sprovedenom 1991. godine, kako je to zahtevala SDA. Inače, problem u vezi sa popunom Doma naroda pojavio se pre dve godine kada je Ustavni sud BiH uvažio primedbe jednog od hrvatskih političkih predstavnika Bože Ljubića i osporio dotadašnji način popune Doma naroda FBiH. Već tada se pojavila zabrinutost kako bi BiH posle izbora mogla biti „paralisana”. No, Bakir Izetbegović, lider SDA, ranije je uveravao da se to neće dozvoliti i da CIK BiH ima mehanizme da u određenom trenutku razreši tu situaciju. CIK BiH je to pre neki dan i uradio, odlučivši da je merodavan poslednji popis stanovništva, a odluku su pozdravili evropski i međunarodni predstavnici. Reč je, naime, o privremenoj odluci, jer izmene izbornog zakonodavstva tek treba da budu rešavane, a oko toga kako do toga doći postoji nesaglasnost između Hrvata i Bošnjaka. Ta odluka CIK-a BiH otkočila je uspostavu entitetske vlasti u FBiH. Govoreći o formiranju Saveta ministara BiH, predsedavajući Predsedništva BiH Milorad Dodik rekao je da „Džaferović nešto čeka, ko zna šta”, a svoje viđenje za odugovlačenje izbora zajedničkih organa iznose u „levičarskom bloku” stranaka, političkoj grupaciji kojoj pripada i Željko Komšić, hrvatski član Predsedništva. Oni kažu: „Politički ciljevi HDZ-a BiH i SNSD jesu ući zajedno u Savet ministara a onda Federaciju BiH prepustiti da se valja u političkom blatu”, kaže Dženan Đonlagić, iz Komšićeve Demokratske fronte.\nDonedavno se postavljalo i pitanje da li je moguće da Čovićevo odugovlačenje sa formiranjem vlasti poremeti dobre odnose s Dodikom, koji bi kao izborni pobednik da što pre uđe u vlast u Sarajevu, gde u ime RS trenutno sede kadrovi iz SDS-a i PDP-a. Čović je na to odgovarao da ima načina da se to reši, dok za uspostavu vlade FBiH pre neki dan kaže: „Videćemo, inšalah (ako bog da)”.


RUSI PROIZVELI NEBESKU AŽDAJU KOJA ĆE BITI 4 PUTA BRŽA OD ZVUKA.. | Web-Tribune.com\nHome / AKTUELNO / RUSI PROIZVELI NEBESKU AŽDAJU KOJA ĆE BITI 4 PUTA BRŽA OD ZVUKA..\nRUSI PROIZVELI NEBESKU AŽDAJU KOJA ĆE BITI 4 PUTA BRŽA OD ZVUKA..\nPerspektivni ruski lovac-presretač MiG-41 će biti najbrži avion na svetu koji će imati takve borbene sposobnosti, da će moći da se bori sa hiperzvučnim ciljevima. O karakteristikama perspektivnog aviona govorio je bivši komandant VKS general-pukovnik Viktor Bondarev.\n„To će biti supersavremeni teški lovac-presretač, sa izrazitim „steltnim“ karakteristikama. Njegov operativni borbeni radijus će se kretati u prostoru od 600-1500 km. Što se tiče naoružanja, on će biti opremljen raketama velikog dometa R-37 kao i perspektivnim vidovima vazduhoplovnog naoružanja, koje tek treba da se usvoji“ ističe Bondarev a prenosi ruska medijska kuća RG.\nU ovoj sferi ruskog ratnog vazduhoplovstva potrebne su ozbiljne promene. Otuda snažan ali i opravdan pritisak ruskog vojnog vrha da se krene sa realizacijom razvoja potpuno nove koncepcije lovca-presretača.\nBez obzira na paket napredne modernizacije koji nosi oznaku MiG-31BM, platforma ovog aviona je uveliko prevaziđena: „Avion je konstruisan još početkom 70-ih godina prošlog veka, a rok njegove eksploatacije ističe za 10 godina. MiG-31 je inače odličan avion za borbu protiv neprijateljske strategijske avijacije, supersoničnih izviđačkih aviona i krstarećih raketa.\nTo je zaista veoma specifičan avion, koji nema adekvatnog konkurenta na svetu. Ali, sa žaljenjem moram da konstatujem da su najnoviji izazovi sa kojim se suočava Rusija, teško rešivi sa ovim avionom. To se pre svega odnosi na ekspanziju raketnog naoružanja koje karakterišu rakete koje će da krstare hiperzvučnim brzinama.\nJednostavno, za efikasnu borbu sa ovako brzim ciljevima MiG-31 nije projektovan,istakao je general. Projekat za novi avion nosi ime PAK DP (Perspektivni vazduhoplovni kompleks presretača velikog doleta) i mogu da vas obavestim da se on nalazi u intenzivnoj fazi razvoja.\nNešto ranije je o planovima za razvoj presretača nove generacije MiG-41 govorio glavni konstruktor Objedinjene vazduhoplovno-konstruktorske proizvodne korporacije Sergej Korotkov. Po njegovim rečima avio-konstruktorski tim korporacije „MiG“ se ozbiljno prihvatio ovog posla, koji se razvija odličnim tempom, tako da se već naredna godina može ozvaničiti kao početna kada je u pitanju razvoj teškog lovca-presretača nove generacije PAK-DP.\n„Njegove osnovne tehničko-taktičke karakteristike će zavisiti od potreba naručioca posla (u ovom slučaju to je Ministarstvo odbrane), kao i obima finansijskih sredstava koji će da budu integralni deo ovog projekta”.\nKako je nešto ranije objavljeno na našem sajtu, radi se o potpuno novom konceptu aviona, oznake PAK-DP Mig-41. Prema rečima ljudi koji učestvuju u ovom projektu, njegove karakteristike će biti prava avangarda u odnosu na postojeće avione, koji se trenutno nalaze u operativnoj upotrebi.\nTo se pre svega odnosi na brzinu, jer je osnovni zahtev da PAK DP bude hiperzvučna letelica. Njegova projektovana brzina bi trebala da iznosi oko 4,500 km/č. Ovo će omogućiti efektivnu borbu sa perspektivnim hiperzvučnim projektilima koji će predstavljati okosnicu udarnog raketnog naoružanja u predstojećim decenijama.\nZahvaljujući brzom razvoju upravljačkog softvera, zatim guste mreže orbitalnih i zemaljskih sistema ranog otkrivanja i javljanja, planira se da ovaj avion postane i daljinski upravljana bespilotna letelica.\nPored ovoga, jedan od osnovnih zadataka je da avion bude nevidljiv za protivničke radare što je odlika aviona 5. generacije, kao i da bude osposobljen da dostiže visine koje su za sada samo misaona imenica. Dakle, ovaj avion će po svemu sudeći pored presretanja hipersoničnih projektila koji dolaze iz kosmosa, biti i „smrt“ za strukturu neprijateljskih satelita koja se nalazi u zemljinoj orbiti.\nPrevious VUČIĆ KONAČNO OTKRIO PRAVU ISTINU: Narod neće odlučivati o Kosovu, evo šta će se dogoditi..\nNext AMERIČKI EKSPERTI DIGLI UZBUNU: Rusi imaju tajno tenkovsko oružje za koje nemamo odgovor..!


Finansiranje sporta na području BPK-a Goražde za 2015. godinu\nPremijer Bosansko-podrinjskog kantona Goražde Emir Oković i ministar za obrazovanje, mlade, nauku, kulturu i sport Damir Žuga danas su potpisali ugovore sa sportskim klubovima o dodjeli sredstava za finansiranje sporta kojima se podstiče obavljenje sportske djelatnosti na nivou BPK-a Goražde za 2015. godinu.\nZa ove namjene u Budžetu BPK-a planirana su sredstva u iznosu od 490.000,00 KM, a vrijednost danas potpisanih ugovora iznosi nešto manje od 300.000,00 KM.\n– Preostali dio od ukupno planiranih sredstava predviđen je za zakup otvorenih i zatvorenih sportskih objekata predviđenih za trenažni proces i takmičenje sporstkih klubova, finansiranje školskih sportskih takmičenja, manji dio za Aktiv nastavnika tjelesnog i zdravstvnog odgoja za školu skijanja i školu plivanja, kao i za sport za lica sa invaliditetom. Takođe, predvidjeli smo da iznos od oko 20 posto od tih sredstava zadržimo kao mogućnost interventnog djelovanja za sportske događaje i sportske aktivnosti klubova i pojedinaca – istakao je ministar Damir Žuga.\nObzirom da je Zakonom o izvršenju budžeta BPK-a definisano da ugovore u vrijednosti većoj od 50.000,00 KM potpisuje premijer BPK-a, ugovor sa Fudbalskim klubom „Goražde“ potpisao je premijer Emir Oković, dok je ugovore sa predstavnicima ostalih sportskih klubova potpisao resorni ministar.\nOvom prilikom iskazana je opredjeljenost Ministarstva za nastavak saradnje sa svim sportskim klubovima te je istaknuto da su u proteklom periodu uloženi značajni napori da se osigura što je moguće veći iznos sredstava za finansiranje sportske djelatnosti na području BPK-a u ovoj godini.\n– Godina pred nama je teška i ako se uzme u obzir da je u nacrtu budžeta za sport bilo predviđeno 300.000,00 KM i da smo mi do sačinjavanja budžeta u formi prijedloga, uspjeli da ovaj iznos promijenimo, možemo reći da smo napravili iskorak, jer smo uspjeli da sredstva za sport u ovoj godini povećamo na 490.000,00 KM – kazao je ministar.


SKANDAL: PEVAČICA KOJA MRZI SRBE PEVA NA RTS-u, Olivera Kovačević nema komentar na to! – NOVA TV\n26/06/2022 12:56 AM\nEkskluzivno Estrada Vesti\nмај 23, 2022 Jadranka Barjaktarović, Olivera Kovačević, Skandal, srbija\nJadranka Barjaktarović poznata kao “partijska” DPS pevačica bez trunke srama je pevala na Radio Televiziji Srbije. Pevačica je brzo zaboravila kako je pre dve godine izazvala skandal na mitingu svoje omiljene partije DPS, kada je podsećamo pevala stihove: “Ne može nam niko ništa, jači smo od SRBIJE!\nS obzirom da je RTS javni servis, te kao takav pripada svim građanima SRBIJE nedopustivo je da bilo koja javna ličnost otvoreno mrzi našu zemlju a dobija medijski prostor na javnom servisu koji je u vlasništvu građana republike SRBIJE kao sredstvo javnog informisanja.\nKada smo pozvali glavnu urednicu zabavnog i sportskog programa RTS-a, Oliveru Kovačević da nam prokomentariše sporni događaj i objasni kako to da u našoj Srbiji na našem javnom servisu, građane Srbije muzikom zabavlja žena za koju postoje neoborivi dokazi da je samoinicijativno svojim javnim nastupima pokazivala mržnju prema Srbiji i njenim građanima, Olivera nam je samo kratko odgovorila da na to nema nikakav komentar i prekinula vezu.\n– Nemam komentar, hvala vam – rekla je Olivera.


I bakterija uzrok prevremenog porođaja? - Porođaj - Ringeraja.rs\n85.492 registrovana člana\nUredništvo portala Ringeraja.rs, 22.5.2018\nUobičajene bakterije koje se prenose prilikom penetracije ili oralnog seksa mogu da uđu u placentu i povećaju rizik od porođaja pre 37. nedelje trudnoće.\nBakterije, mikroplazma i ureaplazma, često žive u telu odraslog čoveka i nisu opasne, ali mogu da dovedu u infekcije urinarnog trakta i bakterijske vaginoze.\nMeđutim, naučnici sada misle da ova infekcija kod trudnica može da poveća rizik od prevremenog porođaja, što za posledicu može da ima neke bolesti, pa čak i smrt.\nNaučnici kažu da razumevanje prisustva tih bakterija tokom trudnoće može da pomogne u razvoju medicinskih sredstava koja će sprečiti prevremeni porođaj, i time spasti hiljade života.\nStudija sprovedena u Velikoj Britaniji dokazala je vezu između prevremeno rođenih beba i prisustva nezdravih bakterija u placentama majki.\nIstraživači sa Kraljevskog koledža u Londonu kažu da je sve više dokaza koji pokazuju da infekcija tokom trudnoće može da bude uzrok prevremenog porođaja.\n"To podržava dugo posmatranu vezu između infekcije majke i prevremenog porođaja. Postoji jasna razlika između tipova bakterija u placenti, u zavisnosti od toga da li je beba rođena vaginalnim putem ili carskim rezom", kaže ona.\nSudeći prema podacima Svetske zdravstvene organizacije, oko 15 miliona beba se godišnje rodi prerano, čime se povećava rizik od ozbiljnih poremećaja, poput cerebralne paralize, kao i odloženog razvoja govora i motoričkih sposobnosti. Naučnici se nadaju da će njihovo otkriće sprečiti da se prerani porođaji dešavaju u tolikom broju slučajeva.\nNaučnici su uzeli uzorke 250 žena i analizirali bakterije u placenti, bilo da je beba rođena prevremeno ili u terminu. Naravno, uzeti su i kontrolni uzorci iz bolnice, kako bi se utvrdilo da neke od tih bakterija nisu došle u placentu baš na porođaju.\nDo infekcije dolazi direktnim kontaktom sa zaraženim ćelijama, bilo prilikom penetracije ili oralnog seksa.\nRanija istraživanja su pokazala da infekcija može da se prenese sa majke na bebu u stomaku ili prilikom vaginalnog porođaja.\nIpak, dr Leon naglašava da se ovoj vrsti infekcije ne zna mno\nIpak, dr Leon naglašava da se ovoj vrsti infekcije ne zna mnogo, , pa nije sasvim sigurno da li imaju dugoročne posledice.\nHemoroidi (šuljevi) su proširenja vena u predelu anusa (čmara) i rektuma (pravog, zadnjeg creva), prouzrokovana zastojem...\nBritansko ministarstvo zdravlja preporučilo je trudnim ženama i onima koje doje bebe da tokom mračnih zimskih meseci pov...\nMisha i Ljisha u 03:49


POBEDA NARODA: „Eurolitijum“ obustavio istraživanja kod Valjeva - Naša Borba\nKompanija Eurolitijum Balkan potvrdila je danas da je obustavila geološka istraživanja na prostoru Valjevo-sever i da je izašla na teren kako bi zatvorila bazene za vodu na lokacijama za bušenje, zbog čega je osudila postupak, kako je navedeno, pojedinih opozicionih lidera i njihovih sledbenika, koji su tokom praznika neovlašćeno ušli na ograđene parcele kako bi snimili promotivni spot, uništili zaštitnu ogradu i skinuli znakove upozorenja.\n„Ovim su pokazali da, bez obzira na mere obezbeđenja i zaštite, koje kompanija Eurolitijum preduzima u svim procesima predistražnih i istražnih radnji, poštujući visoke evropske i svetske standarde, svesno ugrožavaju ne samo zaštićene objekte na naznačenim lokalitetima, već i otvoreno pokazuju nemar prema svim ljudima koji se u tom trenutku nalaze sa njima, i koji ih slede”, navedeno je u saopštenju, prenela je Beta.\nKako je precizirano, juče su u osam časova počeli radovi na zatrpavanju bazena za vodu, s obzirom na to da su geološka istraživanja obustavljena 28. aprila, kao i iz bezbednosnih razloga, radi sprečavanja eventualnih povreda neovlašćenih lica, koja su u prethodnih osam dana ulazila na privatne parcele u zakupu kompanije i uništavala zaštitnu ogradu i znakove upozorenja.\nIz Eurolitijuma su saopštili da je nakon početka radova, primećena osoba koja je fotografisala radnike, a zatim su se pojavili i predstavnici pokreta „Marš sa Kolubare” s namerom da blokiraju put vozilima kompanije, iako nisu bili upućeni u to šta je ekipa radila na terenu.\n„Iako svoj posao vršimo u skladu sa zakonom i postupamo kao odgovorna kompanija, iako su naše kolege bile strogo profesionalne, uviđajne i pristojne, agresivan pristup i neovlašćeno upadanje na privatni posed su se nastavili. Nakon izvesnog vremena na parceli se pojavio i sam vlasnik, posle čega su predstavnici pokreta ‘Marš sa Kolubare’ napustili privatni posed”, navodi se u saopštenju kompanije.\nPrethodni tekstNOGO OTKRIVA: Evo ko sve pada sa Šarićem! Tajni audio i video snimci, skaj komunikacija…\nSledeći tekstALEKSANDAR VUČIĆ: Borićemo se što duže da ne uvedemo sankcije Rusiji


Rusija: Napadi NATO-a u Avganistanu — posledica grešaka Vašingtona - Sputnjik Srbija\n11:59 27.09.2018 (osveženo 12:01 27.09.2018) Preuzmite kraći link\n„Ozbiljno zabrinjava sve veći broj smrtnih slučajeva civila u vazdušnim napadima koalicionih snaga u Avganistanu. Samo tokom protekle nedelje zabeležena su tri takva incidenta“, navodi se u saopštenju na sajtu Ministarstva.\nMinistarstvo navodi da je 20. septembra u okrugu Čamkani, u provinciji Paktiji, uvođenje avijacije stranog kontigenta dovelo do smrti tri civila i ranjavanja desetine civila, među kojima ima žene i dece. Vazdušni napad 22. septembra na stambenu zgradu u provinciji Kapisi odneo je živote devet civila, a ranjeno je nekoliko ljudi. U napadu američkog vazduhoplovstva 23. septembra u okrugu Širzadu, u provinciji Nangarharu, ubijeno je devet civila i ranjeno još četiri, saopštilo je Ministarstvo.\n„Uznemireni smo činjenicom da su ’pogrešni‘ napadi snaga NATO-a u ovoj zemlji postali već gotovo svakodnevna realnost. Pri tome niko za to ne snosi odgovornost“, naglašava se u saopštenju.\n„Smatramo da je nastala situacija rezultat grubih grešaka rukovodstva SAD u Avganistanu i pogrešnog oslanjanja Bele kuće na vojno rešavanje problema u toj zemlji. Pozivamo Vašington da preispita svoju kratkovidu politiku u korist diplomatskih napora za pokretanje međuavganistanskog dijaloga. Zahtevamo da se na odgovornost pozovu krivci za krivična dela nad civilima“, zaključilo je Ministarstvo.\nvazdušni napadi, civili, Ministarstvo spoljnih poslova Rusije, Avganistan


RTS :: Mihajlović: Auto-put Niš–Merdare–Priština gotov do 2020.\nEkonomija Mihajlović: Auto-put Niš–Merdare–Priština gotov do 2020.\nutorak, 06. sep 2016, 12:14 -> 17:43\nMihajlović: Auto-put Niš–Merdare–Priština gotov do 2020.\nPotpredsednica Vlade i ministarka građevinarstva i saobraćaja Zorana Mihajlović najavila je da će projektna dokumentacija auto-puta Niš–Merdare–Priština biti gotova početkom 2017, nakon čega će početi i njegova gradnja, koja bi trebalo da se završi do 2020. godine. Prilikom obilaska radova na Žeželjevom mostu u Novom Sadu, ministarka Mihajlović istakla je da se nada da će već krajem sledeće godine, most biti otvoren za železnički saobraćaj, a potom i za drumski.\nEvropska komesarka za transport Violeta Bulc rekla je da je Evropska unija za projekte u Srbiji opredelila 175 miliona evra grantova i dodatnih 40 miliona grantova za zemlje Zapadnog Balkana.\nMihajlovićeva je na konferenciji za novinare nakon sastanka sa evropskom komesarkom za transport u Vladi Srbije rekla da je taj auto-put veoma važan za povezivanje i razvoj celog regiona kao i da je u železničkom saobraćaju prioritetan projekat modernizacije i elektrifikacije pruge Niš–Dimitrovgrad, budući da je to jedini deo železničkog Koridora 10 koji nije elektrificiran.\n"Za auto-put Niš–Merdare krenulo se u izradu tehničko-projektne dokumentacije što se finansira sredstvima Fonda za Zapadni Balkan i gradnja auto-puta bi trebalo da bude gotova do 2020. godine", rekla je Mihajlovićeva.\nOna je dodala da je ukupna vrednost aktuelnih infrastrukturnih projekata u Srbiji pet i po milijadi evra.\nBulcova je istakla da je Srbija ostvarila veliki napredak u oblasti saobraćaja i da će naša zemlja moći da se uključi u evropske putne i železničke koridore.\n"Imamo 175 miliona za pojekte u Srbiji u periodu od 2014. do 2020. godine, kao i novih 40 miliona evra koje smo obezbedili za projekte u zemljama Zapadnog Balkana, a za koje će moći da aplicira i Srbija", kazala je Mihajlovićeva.\nOna je rekla da je reč o grantovima, dodajući da je pored tih sredstava samo Evropska investiciona banka obezbedila Srbiji 1,2 milijarde evra, a da je EU ukupno pomogla Srbiju sa oko tri milijarde evra.\nGradnja Žeželjevog mosta u Novom Sadu trebalo bi da bude završena do kraja sledeće godine, rečeno je tokom obilaska radova na tom mostu.\nRadove su obišli ministarka građevinarstva, saobraćaja i inrastrukture Zorana Mihajlović, predsednik Pokrajinske vlade Igor Mirović, gradonačelnik Novog Sada Miloš Vučević i evropska komesarka za transport Violeta Bulc.\nMinistarka Mihajlović rekla je da se nada da će veoma brzo, već krajem sledeće godine most biti otvoren za železnički saobraćaj, a potom i za drumski.\nMihajlovićeva je podsetila da je pre izvesnog vremena na sastanku u Beogradu dogovoreno da se formira radna grupa koja će raditi na kapitalnim projektima među kojima je i izgradnja mosta i izgradnja fruškogorskog koridora.\n"Nadam se da će koliko je moguće brzo ići realizacija fruškogorskog kridora, već je u toku priprema dokumantacije, razgovara se o izvorima finansiranja i verujem da će u koliko je god moguće kratkom roku svi ovi kamioni i građevinske mašine ići fruškogorskim koridorom", istakla je Mihajlovićeva.\nPredsednik pokrajinske vlade Igor Mirović je rekao da nije zadovoljan načinom na koji je ceo projekat vođen od samog početka izgradnje Žeželjevog mosta istakavši da veruje da će dolazak evropske komesarke za transport Violete Bulc značiti veliki preokret u načinu i brzini realizacije tog značajnog projekta.\nMirović je naglasio da je Pokrajina potpuno spremna da finansijski isprati tempo radova na izgradnji mosta i odgovori obavezama koje ima.\n"Izgradnja se poprilično odužila i nadam se da ćemo do kraja sledeće godine imati nov Žeželjev most koji je od izuzetnog značaja i uređene pristupne saobraćajnice što je nova faza u celom projektu koja tek treba da započne", rekao je Mirović.\nOn je posebnu zahvalnost iskazao ministarki Mihajlović za koju je rekao da je još pre nekoliko meseci uspela da otkloni probleme koji su ranije uticali na kašnjenje celog projekta.\n"Danas već vidimo bolje i organizovanije gradilište i verujemo da probijanja rokova više neće biti i da ćemo krajem sledeće godine pored gotovog Žeželjevog mosta imati i rasklopljen postojeći montažno-demontažni most koji je poslužio svrsi, ali za kojim više nećemo imati potrebe", rekao je Mirović.\n"EU je učestvovala u izgradnji Mosta slobode i učestvuje u izgradnji Žeželjevog mosta, jer ih smatra vitalnim koridorom važnim i za Evropsku uniju i za Balkan", rekla je Bulc.\n(četvrtak, 08. sep 2016, 20:20) - anonymous [neregistrovani]\nA Istocna Srbija\nNa Istocnu Srbiju se kao i po navici zaboravlja!!!!\n(četvrtak, 08. sep 2016, 11:17) - anonymous [neregistrovani]\nToliko ima nuznije vaznijih puteva u srbiji da se gradi a ovi nasi zapeli da povezuju nis sa albanijom. Jeste to lepa zamisao ali je jos rano za to povezivanje. Mnogo je vaznije da se povezuju krusevac,kraljevo,cacak i uzice kao i krak batocina-kragujevac prema aerodromu ladjevci nego nis i albanija\n(utorak, 06. sep 2016, 23:08) - anonymous [neregistrovani]\nBolje napravite autoput prema BIH i Republici Srpskoj!\n(utorak, 06. sep 2016, 17:12) - anonymous [neregistrovani]\nNa putu ne insistira EU nego NATO. Znacaj puta raste pogotovu sto je Turska pocela da uslovljava saradnju i moze doci do problema pri prolasku NATO teretnih brofova kroz Bosfor i Dardanele. Ovako, brodovi se istovaraju u albanskim lukama a onda prugom ili autoputem u Bugarsku i Rumuniju prema Rusiji. Cenu svega toga necemo platiti u novcu nego u teritorijama, jer ce (kao i vekovima ranije) vojna sila da naseljava lojalno stanovnistvo duz puteva radi obezbedjivanja istih. Zato apelujem na pamet drzavnog rukovodstva da ne radi to sve i da nam milijarde poklone, Sacuvajmo Nis, Vranje, Leskovac, ne mozemo svi ziveti u Beogradu. Zahvaljujem na prostoru ako ovo smete da objavite.\n(utorak, 06. sep 2016, 16:55) - anonymous [neregistrovani]\nProv unutrashnjost Srbije, bre\nMinistarka nije zavrsila deo deonice od Beograda do Pozege, a vec planovi za region?\nPrioritet je i deonica Batochina-Kg- Mrcajevci\n(utorak, 06. sep 2016, 16:30) - anonymous [neregistrovani]\nDa bi se pravio auto put osim ako nije po naredjenju EU morate imati vise od 6000 vozila dnevno u datom preseku, to su neki standardi.Ako toga nema a znam da nema sve ostalo je uzimanje kredita bez razlozno.Ako EU i Albancima treba veza sa Nasim Auto putem do evrope neka ga izfinansiraju. Mi mozemo da ucestvujemo sa par procenata u tome , mada i to moramo da pozajmimo a nemoramo.Nemojtee da zard "Pohvale EU naravno za naivne politicare da se jos zaduzujete posebno ne za njihove puteve.Pojate Kraljevo je preopterecen najmace 10 puta vecim saobracajnim opterecenjem ili Ibarska magistrala od Kraljeva do Raske , i td. tamo nam treba bolji put.\n(utorak, 06. sep 2016, 16:11) - branik [neregistrovani]\nNe treba ni vama\nOvaj put treba samo Kosovu i na tome Evropa insistira. od njega nikome u srbiji nece biti koristi. na kraju ce se ispostaviti da ce nam putarina biti preskupa i da cemo opet guslati starim. A ministarku bi trebalo pitati da li projekat rade i za trasu nakon administrativne linije. Vlast kaze da ih nisu priznali, da je to jos uvek deo Srbije, pa ocekujemo da ce projektovati i graditi, a ona nadgledati i deonicu do Pristine. zar ne?\nA kad će pojate-kruševac-kraljevo-čačak.Obećavaju od kad znam za sebe.Doživeću valjda...\n(utorak, 06. sep 2016, 13:02) - Nenad [neregistrovani]\nNemoj nekoga da čujem, naročito ne beograđane, kako im ovaj auto put ne treba, ako njima ne treba, treba nama prokupčanima, kuršumličanima...


20.05.2014. - Potezi za bolji privredni ambijent\nSastancima sa premijerom, ministrima i predsednikom PKS u Palati Srbija prisustvovalo više od 400 predstavnika poslovne zajednice – bankara, stranih investitora, građevinara, domaćih privrednika. Čulo se dosta dobrih predloga i ideja za poboljšanje srpske ekonomije\nPremijer Aleksandar Vučić razgovarao je sa predstavnicima banaka, stranim investitorima, građevinarima i domaćim privrednicima o merama za unapređenje srpske privrede i poboljšanje poslovnog ambijenta. Predsednik vlade rekao je da je zadovoljan razgovorom sa predstavnicima bankarskog sektora, da su sa čelnicima stranih kompanija precizirani neki konkretni potezi za poboljšanje investicione klime, dok je razgovor s građevinarima bio najteži. „Veoma mi je težak bio taj sastanak, svašta sam video i mislio sam da sve znam o srpskoj privredi i gledaćemo da koliko možemo pomognemo, ali mnogo toga moraćemo da menjamo. Mi nemamo više ni keramičare, ni vodoinstalatere, o inženjerima da ne govorim… „ rekao je Vučić.\nPremijer je ukazao da će sastanci sa predstavnicima poslovne zajednice biti organizovani svaka dva meseca, a sledeći je u Nišu. Bilo je mnogo dobrih predloga, prihvaćena je jedna od sugestija stranih investitora – da im država obezbedi kompletnu infrastrukturu što će za njih biti dodatna povoljnost kod ulaganja. S predstavnicima bankarskog sektora ugovoreni su detalji o isplati subvencionisanih kredita koji, kako je rekao Vučić, ne treba da omoguće samo povećanje likvidnosti domaćih preduzeća nego i finansijsku relaksaciju.\nKad je reč o dinarskim kreditima oni će, objasnio je premijer, biti odobravani na period od šest plus 12 meseci, prvih šest meseci je grejs period, a kamata će biti između pet i 5,9 odsto, što je gotovo besplatan kredit, pri čemu će država u narednom periodu isplatiti sve obaveze koje ima prema bankama.\nGovoreći o merama za suzbijanje sive ekonomije, Vučić je objasnio da je pripremljen plan u pet tačaka čijom realizacijom država može da očekuje između 500 i 700 miliona evra.\nPredsednik Privredne komore Srbije (PKS) Željko Sertić rekao je da će sastanak premijera sa privrednicima prerasti u redovne susrete. Premijer je dao svoje uveravanje da će kabinet biti otvoren za privrednike i da će ministri vredno raditi da najavljene mere budu sprovedene. Dijalog sa privrednicima nije postojao veoma dugo a bio je potreban, jer u zemlji postoji ozbiljna prekretnica i privrednici su imali prvi put priliku da premijeru iznesu zapažanja i probleme, naveo je Sertić.\nNajveći broj problema poslovne zajednice, kako je objasnio predsednik PKS, odnosi se na rad administracije, loše zakone, neusaglašenost visine poreza, rada inspekcija, poreskih službi, neuređeno tržište. Sertić je dodao da je najveća bojazan privrede bila kako će biti sprovedeno ono što je najavljivano.\nPredsednik kompanije KomTrejd (ComTrade) Veselin Jevrosimović izjavio je da sastanak sa Vučićem predstavlja ohrabrenje za privredni sektor i dodao da će sastanci, koji će uslediti, biti\nprilika da se na kvartalnom nivou meri učinjeno. „Sastanak sa premijerom veoma je značajan jer će se kvartalno meriti ‘prolazno vreme’. Od sastanka do sastanka sagledavaće se sve primedbe i problemi koji muče privredu, dokle se stiglo sa zakonima koji treba da se prilagode kako bi se privreda relaksirala i kako bi država i privreda ubirale što veću korist kroz poreze i doprinose”, rekao je Jevrosimović.\nPrema njegovim rečima, kroz te sastanke, koliko-toliko, nastojaće se da se uredi privredni ambijent kako za domaće tako i za strane investitore. Kako je rekao, lično misli da će efekti moći da se osete veoma brzo.


Mobilnom timu za inkluziju Roma u Bačkoj Palanci automobil Fiat Tipo\nNaslovna Info Opštinske vesti Mobilnom timu za inkluziju Roma u Bačkoj Palanci automobil Fiat Tipo\nSvečana dodela 30 vozila gradovima i opštinama koji imaju uspostavljene mobilne timove za inkluziju Roma.\nStalna konferencija gradova i opština (SKGO) u sklopu Programa „Podrška EU inkluziji Roma – Osnaživanje lokalnih zajednica za inkluziju Roma“, organizuje svečanu dodelu 30 vozila gradovima i opštinama koji imaju uspostavljene mobilne timove za inkluziju Roma, a u cilju podizanja njihovih kapaciteta i adekvatnog funkcionisanja.\nVozila donira Evropska unija. Svečana ceremonija dodele vozila biće održana u ponedeljak, 11. marta 2019. godine, na platou ispred Palate Srbije (svečani ulaz), sa početkom u 11 časova.\nOvom prilikom prisutnima će se obratiti i uručitiključeve vozila: Sem Fabrici, šef Delegacije Evropske unije, Zoran Đorđević, ministar za rad, zapošljavanje, boračka i socijalna pitanja, predstavnik Ministarstva građevinarstva, saobraćaja i infrastrukture i Đorđe Staničić, generalni sekretar SKGO.\nOsim 30 automobila Fiat Tipo, lokalne samouprave za potrebe mobilnih timova za inkluziju Roma u okviru Programa “Podrška EU inkluziji Roma – Osnaživanje lokalnih zajednica za inkluziju Roma“, ovom prilikom dobiće i 30 laptop računara.\nRealizacijom Programa, SKGO nastoji da stvari uslove za formiranje i funkcionisanje inovativnog pristupa za inkluziju Roma i Romkinja na lokalnom nivou, i na sistemski, sveobuhvatni i održiv način radi na osnaživanju lokalne zajedniceu skladu sa Strategijom za inkluziju Roma i Romkinja u Republici Srbiji.\nPrethodni tekstSuđenje okrivljenima iz Obrovca i Tovariševa za zloupotrebu platnih kartica\nSledeći tekstZavršena selekcija 25. Festivala ekološkog pozorišta


Radni sastanak sa pčelarima u Višegradu - Resor za pružanje stručnih usluga u poljoprivredi\nRadni sastanak sa pčelarima u Višegradu\nBy Dragan Bejatović05/08/2019Najnovije\nNa inicijativu Udruženja pčelara sa područija opštine Višegrad organizovan je radni sastanak, na kome su prisustvovali predstavnici Resora za pružanje stručnih usluga u poljoprivredi i Upravni odbor Udruženja pčelara. Tom prilikom predstavnicima Udruženja pčelara su približeni uslovi za učešće u IFAD projektu koji se implementira preko Ministarstva poljoprivrede, šumarstva i vodoprivrede Republike Srpske. Tematika sastanka se odnosila na sva aktuelna pitanja počevši od koncepta projekta, formiranja start-ap paketa za početnike i pisanja poslovnog plan.\nUdruženje pčelara „Višegrad“ ima 66 registrovanih članova od kojih se određen broj bavi profesionalnim pčelarenjem. Višegradski pčelari svake godine organizuju Međunarodni sajam meda „Dane višegradskog meda“, te niz stručnih predavanja za svoje članove, a poznati su po tome što imaju bar-kod na dizajniranim naljepnicama za svoje proizvode, svoj sajt i prodavnicu, te provođenju brojnih ekoloških i drugih projekata.\nOvo je takođe bila prilika da se prisutni pčelari informišu o svim relevantnim činjenicama koje se odnose na značaj zaštite geografskog porijekla svih poljoprivrednih proizvoda, kao i mogućnosti uvođenja organske proizvodnje u pčelarstvo.\nPrethodna članakU opštini Pale mjesečna proizvodnja mlijeka 6.000 litara\nSljedeći članakOrezivanje papaka kod goveda


Švedska | MOTOR blog Švedska – MOTOR blog\nHome Tags Posts tagged with "Švedska"\nSAAB predstavio prvo predserijsko električno vozilo u okviru NEVS kompanije\nDanas je sa proizvodne trake bivšeg SAAB-a u Trolhetenu sišlo prvo predserijsko vozilo u okviru nove kompanije NEVS (National Electric Vehicle Sweden) koja će proizvoditi električne automobile. Danas prva predserijska…\nNa testu: Volvo S60\nVolvo S60 je punokrvni “šveđanin”, pragmatičnog jednostavnog dizajna, svedenih linija, sportske duše, izuzetno startan, prepun naprednih tehnologija, a posebno bezbednosnih podsistema. Testirani model bio je opremljen petocilindričnim turbodizel motor D3 snage163KS sa neverovatnih 400 Nm…\nU Švedskoj lančani sudar sa 100 vozila\nOvaj video videlo je preko 16 miliona korisnika YouTubea i na njega da lo preko 10 hiljada komentara, a radi se o ilegalnim uličnim trkačima. Ovaj šveđanin je nekakav pandan Top Gearovom Stigu,…\nVolvo razvija tehnologiju za izbegavanje kontakta s divljim životinjama\nVolvo Car korporacija preduzima sledeći korak u području aktivne bezbednosti razvojem sistema koji upozorava i automatski zaustavlja automobil u slučaju nailaska na divlje životinje na putu. Novi sistem će bitiće…\nPovodom prvog leta Wizz air-a, mladi Šveđani gosti Beograda\nVazdušni jastuci za bicikliste\nJedno malo preduzeće u Švedskoj dizajniralo je specijalni okovratnik za bicikliste koji čuva glavu od mogućih fatalnih padova. Okovratnik radi na principu vazdušnog jastuka, kakav sada postoji u mnogim automobilima.…\nPetter Solberg prikazuje svoju kolekciju\nSaab Viggen može da sleti i poleti za manje od 1 minuta\nZa vreme Hladnoga rata, kada je švedski lovac Saab Viggen projektovan, konsktrukciji je tako rešen da može da poleti sa i sleće na veoma kratkim stazama. Zato je tamošnje vazduhoplovstvo…


PočetnaVestiHardverMemorije i diskoviGeIL potvrđuje DDR5 memoriju za ovu godinu, obećava brzine do 7.2GHz\n20.05.2021 16:31 | 0 Hardver\nTokom prethodnih nedelja smo imali veliki broj informacija o DDR5 memoriji, a nekoliko kompanija je nagovestilo ono što nas očekuje. Izgleda da GeIL ima najbržu DDR5 memoriju od samog starta, a kompanija već planira 7200MHz module.\nGeIL je tokom ove nedelje najavio svoju DDR5 memoriju naredne generacije. Polaris RGB Gaming Memory će početi da se isporučuje tokom četvrtog tromesečja 2021. godine. DDR5 memorijski kitovi kompanije GeIL će biti dostupni u kapacitetima od 16GB do 128GB.\nBrzine su najveća karakteristika novih memorija. Specifikacije DDR5 memorije kreću od 4800MHz uz CL40, ali se radi i na overklokovanim modulima, uključujući 6000MHz CL32, 6400MHz CL32, 6800MHz CL36 i 7200MHz CL36. Sve memorije će biti dostupne sa ili bez RGB osvetljenja.\nPogledajte još: Prve masovno proizvedene DDR5 memorije su uspešno testirane\nTek nedavno, postavljen je overklokerski rekord za DDR4 memoriju od 7200MHz, s tim što je ostvaren uz ekstremno hlađenje i različita podešavanja. Kada je u pitanju DDR5, izgleda da će brzine preko 7GHz biti dostupne masovnom tržištu i neće biti limitirane samo na profesionalne overklokere.


Zvezda počela podelu karata zdravstvenim radnicima\nTanjug 9. oktobra 2020. 14:01\nBEOGRAD – Fudbalski klub Crvena zvezda započeo je podelu sezonskih ulaznica medicinskim radnicima zaposlenim u Kovid bolnicama, a prvo odredište bila je Hitna pomoć.\n„Svim medicinskim radnicima mnogo znači podrška Crvene zvezde i akcija koju je organizovala. Izuzetno nam je velika čast što nas je posetio evropski i svetski prvak. Sezonske karte koje smo dobili na poklon samo su potvrda da je Crvena zvezda veliki klub, koji brine o svima koji ulažu napore kako bi se izborili sa problemom koji je pogodio ceo svet“, istakao je Sredojević.\n„Crvena zvezda je još jednom pokazala da je veliki klub, ovo je samo jedan primer da mislimo na sve ljude koji se bore za naše živote. Čast mi je što sam imao priliku da posetim zdravstvene radnike i uručim im sezonske karte, to je samo mali znak pažnje za njihov trud koji su uložili u prethodnom periodu. Nadam se da ce uskoro moći da nas prate sa tribina, a mi ćemo se potruditi da im vratimo dobrim partijama na terenu i da ih obradujemo pobedama“, rekao je Degenek.\n„Veoma nam je bitna podrška navijača. Zbog situacije u kojoj se nalazimo njihovo prisustvo na tribinama nije bilo moguće od početka sezone, medutim verujem da će se to uskoro promeniti. Navijači su uvek naš dvanaesti igrač i pozvao bih ih da obezbede sezonske ulaznice, kako bi bili u prilici da nas podrže kada za to dođe vreme“, zakljucio je Degenek.